Φίρι: «Δεν υπάρχει ανθρωπιά στη ζωή του Μπεργκ»\nΠαρασκευή 26 Αυγούστου 2016 10:19\nΣυνέχεια στο περιστατικό με τον Μάρκους Μπεργκ δίνει ο Λεμπογκάνγκ Φίρι, ο οποίος με δηλώσεις του μετά το παιχνίδι της Μπρόντμπι με τον Παναθηναϊκό αναφέρθηκε στην κίνησή του να μην δώσει το χέρι του στον επιθετικό του «τριφυλλιού».\nΑναλυτικά τα όσα είπε ο 21χρονος Νοτιοαφρικανός μέσος:\n«Δεν μπορούσα να του δώσω το χέρι μετά από όσα έγιναν στο πρώτο παιχνίδι. Από τη στιγμή που δεν με σεβάστηκε ως ανθρώπινο ον, όπως οι υπόλοιποι, δεν βρήκα το λόγο να του δώσω το χέρι. Αν κάποιος δεν με βλέπω σαν άνθρωπο, δεν μπορώ κι εγώ να του δείξω ανθρωπιά. Η ανθρωπιά δεν υπάρχει στη ζωή του, άρα δεν είμαι εγώ αυτός που θα πάω να τον χαιρετήσω. Αν δεν είναι άνθρωπος, δεν μπορώ να τον κάνω εγώ. Χρειάζεται να είσαι άνδρας για να ζητήσεις συγγνώμη κι από τη στιγμή που δεν το έκανε δεν μπορώ να περιμένω κάτι. Έτσι εστιάζω στον εαυτό μου και σε όσους με αντιμετωπίζουν σαν ίσο»\nΓια το αν επηρεάστηκε ο ίδιος ή η ομάδα του από το θέμα με τον Μπεργκ, ο Φίρι τόνισε: «Για μένα δεν ήταν πρόβλημα. Είχα ένα πρόβλημα με το νούμερο εννιά του Παναθηναϊκού (σ.σ. έτσι αναφέρθηκε στον Μπεργκ, χωρίς καν να πει το όνομά του) και ήταν δύσκολο να το καταπιώ, αλλά σαν ποδοσφαιριστής πρέπει να εστιάζεις σε ό,τι μπορείς να επηρεάσεις εσύ ο ίδιος κι αυτό είναι η απόδοσή μου. Όλα τα άλλα είναι για τα ΜΜΕ και τους προπονητές. Εγώ το μόνο που μπορώ να κάνω είναι να παίζω και έκανα το καλύτερο που μπορούσα».


Έρχεται ηλεκτρονικό σύστημα καταγγελιών για τα αυθαίρετα - ERGON blog\nΕιδικότερα, από τις αρχές Σεπτεμβρίου, μαζί με την ηλεκτροική έκδοση οικοδομικών αδειών, ανοίγει και το Μητρώο Ελεγκτών Δόμησης για την εγγραφή μηχανικών με τα αντίστοιχα δικαιώματα, κατ’ εφαρμογή του 4495/2017, ώστε να αυξηθεί ο αριθμός των ελεγκτών, τόσο για τη νόμιμη όσο και την αυθαίρετη δόμηση. Τα πορίσματα των ελεγκτών δόμησης θα υποβάλλονται και στο υπουργείο Περιβάλλοντος και Ενέργειας για περαιτέρω αξιοποίηση.\nΔιαβάστε σχετικά: Τακτοποίηση αυθαιρέτων: Όλα όσα πρέπει να γνωρίζετε\nΚαι πρόσθεσε: «Με την πρόσφατη απόφαση για τις οικοδομικές άδειες, όλη η διαδικασία θα γίνεται πλέον ηλεκτρονικά και με πλήρη διαφάνεια. Από τα μέσα Οκτωβρίου, θα τεθεί σε πλήρη λειτουργία το πληροφοριακό σύστημα e-Αδειες, ώστε ο παραδοσιακός τρόπος έκδοσης οικοδομικών αδειών να αποτελέσει παρελθόν. Παράλληλα, δημιουργείται ένα ηλεκτρονικό σύστημα καταγγελιών για την αυθαίρετη δόμηση. Είμαστε αποφασισμένοι να μην κάνουμε βήμα πίσω – και σε αυτή την προσπάθεια θέλουμε να έχουμε στο πλευρό μας τόσο τον τεχνικό όσο και τον πολιτικό κόσμο».\nLabels ΑΑΔΕ, ΑΚΙΝΗΤΑ, ΚΑΤΑΓΓΕΛΙΕΣ, ΠΛΗΡΟΦΟΡΙΑΚΑ ΣΥΣΤΗΜΑΤΑ, ΤΑΚΤΟΠΟΙΗΣΗ ΑΥΘΑΙΡΕΤΩΝ, ΤΕΕ, ΥΠΕΝ\nΈρχεται ηλεκτρονικό σύστημα καταγγελιών για τα αυθαίρετα Reviewed by ERGON blog on Αυγούστου 07, 2018 Rating: 5


Συνταγές για ροφήματα – blog.finoherbs.gr\nHome // Recipes // Συνταγές για ροφήματα\nRecipes, Συνταγές 167 Views\n(1 μέρος) Κοπανισμένο Γλυκάνισο\n(1 μέρος) Χαμομήλι\n(1 μέρος) κοπανισμένος Μαραθόσπορος\n(1 μέρος) Μελισσόχορτο\n(1 μέρος) Δυόσμος\n(1/2 μέρος) Τζίντζερ\nΑυτό το παρασκευάζουμε ως εξής:\nΡίχνουμε ένα φλιτζάνι βραστό νερό σε ένα κουταλάκι του γλυκού από το μίγμα και το αφήνουμε σκεπασμένο για 5 λεπτά. Σουρώνουμε και πίνουμε.\nΣτους ενήλικες κάνει καλό στο πρόβλημα αυτό, ένα ελαφρώς πικρό ρόφημα που αποτελείται από:\n(1 μέρος) Ερυθραία το Κενταύριο\n(1 μέρος) Τζίντζερ\nΣτην περίπτωση αυτή, επειδή υπάρχουν πολλές αιτίες για την εμφάνιση της αναιμίας, είναι απαραίτητο να συμβουλευθείτε πρώτα τον γιατρό σας. Η θεραπεία παρ’ όλα αυτά μπορεί να ενισχυθεί με ένα ρόφημα, που περιέχει πολλά ανόργανα άλατα και αποτελείται από:\n(3 μέρη) Αγγελική\n(3 μέρη) Παιώνια\n(1 μέρος) Φασκόμηλο\n(2 μέρη) Τσουκνίδα\n(2 μέρη) Σημύδα\n(2 μέρη) Καρυδιά\nΤο μίγμα παρασκευάζεται ως έγχυμα. Ρίχνουμε ένα φλιτζάνι βραστό νερό σε ένα κουταλάκι του γλυκού από το μίγμα, το σκεπάζουμε και το αφήνουμε 5 λεπτά. Σουρώνουμε και πίνουμε μεταξύ των γευμάτων. Συμπληρώνουμε το γεύμα μας με μεγάλες ποσότητες από καρότα και σπανάκι.\nΔεν έχει βρεθεί ακόμη βέβαια η θεραπεία για την ασθένεια αυτή, αλλά πολλά φυτά μπορούν να ελαττώσουν την αρτηριακή πίεση και να καθυστερήσουν την εμφάνιση των βλαπτικών συνεπειών της αρτηριοσκλήρωσης. Ένα μίγμα που μπορεί να μας βοηθήσει αποτελείται από:\n(4 μέρη) Κράταιγο\n(2 μέρη) άνθη Μολόχας\n(2 μέρη) Τίλιο\n(1,5 μέρος) κινέζικο Σαφράν\nΤο ρόφημα παρασκευάζεται ως έγχυμα. Ρίχνουμε μισό λίτρο βραστό νερό σε δύο κουταλιές της σούπας από το μίγμα και το αφήνουμε σκεπασμένο για 10 λεπτά. Σουρώνουμε και πίνουμε ένα φλιτζάνι μεταξύ των γευμάτων.\nΔεν είναι σπάνιο το φαινόμενο ανθρώπων που έχουν δυσκολία να αποκοιμηθούν ή να ξανακοιμηθούν αν ξυπνήσουν μέσα στη νύχτα. Οι λόγοι μπορεί να είναι πολλοί και δεν είναι δυνατόν να τους αναλύσουμε εδώ. Μπορούμε όμως να προτείνουμε κάποια ροφήματα τα οποία έχουν την δυνατότητα να μας βοηθήσουν.\n-Ένα από αυτά που μπορούμε να το πίνουμε μία με δύο ώρες πριν πάμε για ύπνο είναι ένα μίγμα που αποτελείται από:\n(ίσα μέρη) Βαλεριάνας\n(ίσα μέρη) Πασσιφλόρας\nΤο μίγμα παρασκευάζεται ως αφέψημα.\nΣιγοβράζουμε ένα κουταλάκι του γλυκού από το μίγμα σε ένα φλιτζάνι νερό για 15 λεπτά σουρώνουμε και πίνουμε.\n-Αν τώρα το πρόβλημα μας δεν είναι πολύ σοβαρό και θέλουμε ένα ρόφημα που θα μας ηρεμίσει και θα μας χαλαρώσει έτσι ώστε να κάνουμε ένα ευχάριστο ύπνο μπορούμε να δοκιμάσουμε δύο εύγευστα μίγματα.\nΤο ένα αποτελείται από:\n(ίσα μέρη) Τίλιο\n(ίσα μέρη) Χαμομήλι\nΤο δεύτερο από:\n(ίσα μέρη) Μαντζουράνας\n(ίσα μέρη) Μέλισσα\nΚαι τα δύο παρασκευάζονται ως έγχυμα. Ρίχνουμε σε ένα κουταλάκι του γλυκού από το μίγμα ένα φλιτζάνι καυτό νερό, το σκεπάζουμε για 3-4 λεπτά, σουρώνουμε και πίνουμε.\nΗ μαγική λέξη της εποχής μας! Υπάρχουν αρκετά μίγματα που θα μπορούσε να προτείνει κανείς και τα οποία έχουν την ικανότητα να μας βοηθήσουν στην προσπάθεια μας να χάσουμε μερικά από τα επιπλέον κιλά που πιθανόν να κουβαλάμε. Απαραίτητη προϋπόθεση στην ιστορία αυτή είναι να έχουμε πεισθεί οι ίδιοι ότι η χρήση ενός τέτοιου μίγματος εντάσσεται στην συνολική μας προσπάθεια που πρέπει να περιλαμβάνει πάνω από όλα μία σωστή διατροφή σε ποιότητα και ποσότητα. Ένα τέτοιο λοιπόν μίγμα αποτελείται από:\n(4 μέρη) πράσινο Τσάι\n(2 μέρη) Λουίζα\n(1,5 μέρος) Τσουκνίδα\n(0,3 μέρη) Θυμάρι\n(0,4 μέρη) Δεντρολίβανο\nΤο έγχυμα παρασκευάζεται ρίχνοντας ένα φλιτζάνι βραστό νερό σε ένα κουταλάκι του γλυκού από το μίγμα. Το σκεπάζουμε για 5 λεπτά, σουρώνουμε και πίνουμε έως τρεις φορές την ημέρα.\nΗ λοίμωξη των βρόγχων απασχολεί πολλούς ανθρώπους σε διαφορετικό βαθμό τον καθένα. Ανεξάρτητα της σοβαρότητας της κατάστασης ένα ρόφημα που μπορεί να μας βοηθήσει αποτελείται από Ινούλα, και ένα μίγμα από Μολόχα (1 μέρος) και Μαρούβιο (1 μέρος). Σιγοβράζουμε ένα κουταλάκι του γλυκού από την Ινούλα σε 1 φλιτζάνι νερό για 15 λεπτά. Σβήνουμε την φωτιά και προσθέτουμε ένα κουτάλι της σούπας από το μίγμα των άλλων βοτάνων και το αφήνουμε σκεπασμένο για 5 λεπτά. Σουρώνουμε και πίνουμε πρωί-βράδυ.\nΗ ατονία του στομάχου μπορεί να μας οδηγήσει σε έλλειψη όρεξης και σε δυσφορία μετά τα γεύματα. Για να βελτιώσουμε την όρεξη μας είναι προτιμότερο να πίνουμε ένα ελαφρώς πικρό ορεκτικό ρόφημα. Το ρόφημα αυτό αποτελείται από:\n(1 μέρος) Κενταύριο\n(2 μέρη) Αγγελική\n(3 μέρη) Αχιλλέα\n(4 μέρη) Μαντζουράνα\nΤο παρασκευάζουμε ως έγχυμα.\nΑν έχουμε δυσπεψία μπορούμε να δοκιμάσουμε ένα ρόφημα με βάση το Χαμομήλι. Αυτό αποτελείται από:\n(2 μέρη) Χαμομήλι\n(2 μέρη) Μελισσόχορτο\n(3 μέρη) Δυόσμο\nΑν το πρόβλημα της δυσπεψίας υπάρχει στα παιδιά που είναι πιο ευαίσθητα συνίσταται ένα ρόφημα πιο αρωματικό που αποτελείται από:\n(3 μέρη) Μαντζουράνα\n(2 μέρη) Θυμάρι\nΤα παραπάνω μίγματα παρασκευάζονται ως ακολούθως: Ρίχνουμε μισό λίτρο καυτού νερού πάνω σε μία κουταλιά της σούπας από το μίγμα και το αφήνουμε σκεπασμένο 6-8 λεπτά. Σουρώνουμε και πίνουμε πριν από τα γεύματα. Πρέπει βέβαια αν έχουμε πρόβλημα δυσπεψίας να είμαστε προσεκτικοί. Να τρώμε λίγο και φαγητά καλοψημένα και εύπεπτα. Επίσης θα πρέπει να τρώμε φρούτα ώριμα και να μασάμε καλά την τροφή μας.\nΜερικές τροφές, όπως το λάχανο, το τουρσί, χυμός γκρέιπ φρουτ, μπορεί να υποστούν ζύμωση στο έντερο και να δημιουργήσουν αέρια, που πολλές φορές ευθύνονται για σπασμούς στομάχου και εντερικούς κωλικούς. Για να ανακουφιστούμε από τον τυμπανισμό μπορούμε να δοκιμάσουμε το παρακάτω ρόφημα που αποτελείται από:\n(2 μέρη) Κύμινο\n(3 μέρη) Μάραθο\n(3 μέρη) Κόλιαντρο\n(2 μέρη) Αχιλλέα\nΤο ρόφημα παρασκευάζεται ως έγχυμα. Σε ένα κουταλάκι του γλυκού από το μίγμα ρίχνουμε ένα φλιτζάνι βραστό νερό, το σκεπάζουμε και το αφήνουμε για 10 λεπτά. Σουρώνουμε και πίνουμε μετά από κάθε γεύμα. Αν έχουμε σπασμούς, προσέχουμε να μην φοράμε σφικτές ζώνες και βάζουμε στο στομάχι μας μια θερμοφόρα.\nΜπορούμε να πιούμε ένα ρόφημα που αποτελείται από:\n(3 μέρη) Χηνοπόδιο\n(3 μέρη) Μελισσόχορτο\n(2 μέρη) Δύοσμο\nΤο παρασκευάζουμε ως έγχυμα. Ρίχνουμε ένα μισό λίτρο βραστό νερό σε ένα κουτάλι της σούπας από το μίγμα, το αφήνουμε 5 λεπτά, σουρώνουμε και πίνουμε όσο μπορούμε πιο ζεστό.\nΑν έχουμε ξυνίλες μπορούμε να χρησιμοποιήσουμε το ακόλουθο μίγμα.\n(2 μέρη) Αψιθιά\n(2 μέρη) Κορίανδρο\n(3 μέρη) Γλυκόριζα\n(3 μέρη) Φασκόμηλο\nΠροσθέτουμε ένα φλιτζάνι βραστό νερό σε ένα κουταλάκι του γλυκού από το μίγμα. Το αφήνουμε για 10 λεπτά σκεπασμένο, σουρώνουμε και πίνουμε μία ώρα πριν το φαγητό.\nΑν έχουμε πρόβλημα στην στοματική κοιλότητα (άφθες, πληγές κ.λ.π.) μπορούμε να ανακουφιστούμε με πλύσεις που μπορούμε να κάνουμε με αλατόνερο στο οποίο έχουμε προσθέσει 20 σταγόνες βάμματος Μύρρου, σε μισό ποτήρι του νερού. Μπορούμε επίσης να δοκιμάσουμε ένα ρόφημα που αποτελείται από:\n(5 μέρη) Γεράνιο\nΤο παρασκευάζουμε ως έγχυμα ρίχνοντας ένα φλιτζάνι καυτό νερό σε ένα κουταλάκι του γλυκού από το μίγμα. Το αφήνουμε 10 λεπτά σουρώνουμε και πίνουμε πριν από τα γεύματα.\nNext Sign over\nPerfection is achieved, not when there is nothing more to add, but when there is nothing left to take away Antoine de Saint Exupery


Φορτισμένη ατμόσφαιρα σε ένα επίκαιρο κάλεσμα | Δρόμος της Αριστεράς\nΑρχική πολιτική αριστερά Φορτισμένη ατμόσφαιρα σε ένα επίκαιρο κάλεσμα\nΦορτισμένη ατμόσφαιρα σε ένα επίκαιρο κάλεσμα\nΠού θα κριθούν παρουσίες και… απουσίες.\nΤο κάλεσμα των Μανώλη Γλέζου, Μίκη Θεοδωράκη και Γιώργου Κασιμάτη για τη δημιουργία παλλαϊκού κινήματος με την επωνυμία Ενιαία Λαϊκή Δημοκρατική Αντίσταση (ΕΛΑΔΑ), βρήκε θερμή ανταπόκριση στους εκατοντάδες πολίτες που παραβρέθηκαν στη συγκέντρωση. Εκατοντάδες άνθρωποι μέσα στην αίθουσα και περισσότεροι έξω από αυτήν, παρακολουθώντας την εκδήλωση από οθόνες, με τη συμμετοχή τους, το λόγο τους, τις προτάσεις τους τα χειροκροτήματά τους έδειχναν μεγάλη αγωνία για το τι θα γίνει, αλλά και φόρτιση για τα μέχρι σήμερα πεπραγμένα και την έλλειψη μιας μεγάλης λαϊκής απάντησης στη λαίλαπα που καταστρέφει τη χώρα, το λαό της, τον πολιτισμό της.\nΕντυπωσιακή στιγμή κορύφωσης στη συγκέντρωση ήταν η ομιλία του απεργού της Χαλυβουργικής που ξεσήκωσε -στην κυριολεξία- όλο το αμφιθέατρο του Ιδρύματος Μ. Κακογιάννης με το φλογερό λόγο και πάθος του. Από πολιτική άποψη δύο ήταν τα κύρια ζητήματα που απασχόλησαν την ιδρυτική αυτή συνάντηση και μπήκαν έντονα, είτε ευθέως είτε και διά της σιωπής-απουσίας διαφόρων φορέων, κυρίως της Αριστεράς. Το πρώτο αφορά τις ιδέες και τις ανάγκες που υπάρχουν για μια γνήσια αντικατοχική, αντιμνημονιακή πολιτική έκφραση σε όλες τις διαδικασίες της πολιτικής ζωής (άρα και την εκλογική καταγραφή) με στόχο την ανατροπή του ειδικού καθεστώτος. Ανάγκη που δεν πληροί κανένα κόμμα και κανένα μόρφωμα μέχρι στιγμής στη χώρα, παρά τις κινητοποιήσεις και την εκφρασμένη διάθεση του λαού να αγωνιστεί σε τέτοια κατεύθυνση. Επομένως, υπήρξαν πολλές φωνές που ζητούσαν να παρθεί μια πιο πολιτική πρωτοβουλία και παρέμβαση από την ΕΛΑΔΑ.\nΤο δεύτερο αφορούσε την απουσία των οργανωμένων δυνάμεων της Αριστεράς (πλην ορισμένων εξαιρέσεων, π.χ. ΚΟΕ) από το κάλεσμα αυτό. Τυπική και χλιαρή, εντελώς χλιαρή, ήταν η παρουσία του ΣΥΡΙΖΑ, με εντυπωσιακή, όμως, την απουσία του ΣΥΝ. Πλήρης ήταν η απουσία του ΚΚΕ, ενώ καμία παρουσία δεν είχε και η ΑΝΤΑΡΣΥΑ, εκτός από μια μικρή συνιστώσα της (Κομμουνιστική Ανανέωση). Επί της ουσίας, προς το παρόν, η Αριστερά «τραβήχτηκε» (από πολλή «υπευθυνότητα» και συστημισμό) από μια πρωτοβουλία που θα μπορούσε να φέρει τα πάνω-κάτω. Γιατί όλοι γνωρίζουν πως μια συστράτευση όλων αυτών των δυνάμεων κάτω από το κάλεσμα των Μίκη-Γλέζου-Κασιμάτη θα μπορούσε να δώσει ζωή σε ένα κίνημα ανατροπής της τρόικας και του Μνημονίου, να δώσει ελπίδα και φτερά στο λαό να αγωνιστεί ενάντια στο τρομερό «σήμερα», για ένα καλύτερο αύριο για τα παιδιά του. Ένα κίνημα που μόνο αυτό μπορεί να σώσει την χώρα και το λαό από την καταστροφή που μας οδηγούν.\nΑλλά αυτή η Αριστερά σκέφτεται μίζερα, εκλογικίστικα, μαγαζακίστικα σε μια εποχή που κλείνουν τα μαγαζιά, πεινάει ο λαός και οι κατακτητές βρίσκονται μέσα στη χώρα και αλωνίζουν. Μια ρωμαλέα πρωτοβουλία ενός πολιτικού και κοινωνικού μετώπου αφενός θα κάλυπτε το κενό που υπάρχει αυτή τη στιγμή και αφετέρου θα τάραζε το υπάρχον πολιτικό σκηνικό˙ αλλά αυτό φοβίζει πολλούς…\nΤο κάλεσμα της συγκέντρωσης «να πάρει ο λαός στα χέρια το μέλλον της Ελλάδας» δεν μπορεί να αφήνει ασυγκίνητο κανέναν. Όσοι πήραν την πρωτοβουλία για το κάλεσμα (Μίκης, Γλέζος, Κασιμάτης) δεν μπορούν να κατηγορηθούν για «εθνικισμό» ή για εχθρότητα προς την Αριστερά. Μάλλον έχουν σωστότερο αισθητήριο για την κρισιμότητα της κατάστασης και τις ανάγκες που υπάρχουν. Τέλος, υπάρχει πάντα πεδίον δόξης λαμπρό, με την συμμετοχή και την κοινή δράση στις πρωτοβουλίες και τα μέτωπα να σπρωχτούν τα πράγματα, κυρίως από τα κάτω, προς θέσεις πιο ρηξικέλευθες και ριζοσπαστικές. Το πώς θα εξελιχθεί η κίνηση αυτή θα φανεί τα επόμενο διάστημα. Αλλά δεν εξαρτάται μόνο από όσους πήραν την πρωτοβουλία. Η δυναμική της θα φανεί στις επόμενες πρωτοβουλίες, στα επόμενα βήματα. Οι παρουσίες και οι απουσίες εκεί θα μετρήσουν πραγματικά!


Αρχική/viral/ΑΠΙΣΤΕΥΤΟ – Βίντεο που δείχνει έναν …πτεροδάκτυλο κάνει τον γύρο του διαδικτύου!\nΈνα βίντεο που δείχνει την πτήση ενός πτεροδάκτυλου… στους ουρανούς του Αϊντάχο των ΗΠΑ έχει κάνει θραύση στο διαδίκτυο, για πολλούς λόγους.\nΈνας από αυτούς είναι αν είναι γνήσιο το βίντεο η όχι. Πολλοί πιστεύουν ότι είναι όντως αληθινό, υποστηρίζοντας ότι υπάρχουν ενδείξεις που δείχνουν ότι επιβιώσει μέχρι τις μέρες μας το γιγάντιο πουλί. Επίσης υποστηρίζουν ότι υπάρχουν θεάσεις και σε άλλα μέρη του πλανήτη, κυρίως σε απομακρυσμένες περιοχές που δεν υπάρχει ο σύγχρονος πολιτισμός του ανθρώπου παρά μόνο πρωτόγονες φυλές.\nΟι περισσότεροι όμως υποστηρίζουν ότι το βίντεο είναι αποτέλεσμα επεξεργασίας, κάτι που φαίνεται εύκολα και στους γνωρίζοντες την τεχνολογία της εικόνας.\n10 λόγοι που θα σε κάνουν οπωσδήποτε να «κολλήσεις» μ’ έναν Ταύρο κάποια στιγμή στη Ζωή σου\nΠροειδοποίηση από τους γιατρούς: Αυτό το φαγητό που πωλείται παντού σχετίζεται άμεσα με τον καρκίνο! (photos + video)


Μπανανία: Τα 4 ευαγγέλια μεταξύ τους φάσκουν και αντιφάσκουν\nΤα 4 ευαγγέλια μεταξύ τους φάσκουν και αντιφάσκουν\nLabels: Christianity , Personal Views at Sunday, September 02, 2012\nΠιστεύω όλοι μας όσοι θέλουμε να πιστεύουμε και να αποκαλούμαστε σωστοί χριστιανοί έχουμε διαβάσει ή σχεδόν διαβάσει τα ευαγγέλια. Το πρόβλημα όμως που εγείρεται είναι το γεγονός ότι τα ευαγγέλια έχουν μεταξύ τους κάποιες τεράστιες διαφωνίες. Σε προηγούμενο post (εδώ) είχα εγείρει το κατά πόσο η παρθενογένεση είναι γεγονός ή όχι. Η παρθενογένεση αναφέρετε μόνο σε δύο από τα τέσσερα ευαγγέλια.... Γιατί λοιπόν να επιλέγω την εκδοχή των δύο και όχι των άλλων δύο;;; Και πλειοψηφικά να το πάρουμε είναι 50-50...... Μια πιο βαθιά μελέτη στα ευαγγέλια μας δίνει και πολλά άλλα γεγονότα στα οποία διαφωνούν μεταξύ τους, κάποια από τα οποία θα απαριθμήσω πιο κάτω. Ας μην ξεχνάμε επίσης ότι τα ευαγγέλια είναι ο λόγος του Θεού.......\n1) Ο Ματθαίος στο ευαγγέλιο του αναφέρεται στο γενεαλογικό δένδρο που συνδέει τον Ιησού με τον Αβραάμ και τον Δαυίδ, στη μνηστεία του Ιωσήφ με την Μαρία, στην γέννηση του Ιησού σε οικία της Βηθλεέμ την εποχή του Ηρώδη και στο προσκύνημα των μάγων που κατέληξαν εκεί ακολουθώντας ένα αστέρι. Κλείνει την διήγηση του με τον Ιωάννη και την βάπτιση του Ιησού. Από την άλλη ο Λουκάς δίνει κάποιες πληροφορίες για την περίοδο λίγο πριν την γέννηση του Ιωάννη, για τον ευαγγελισμό της Μαριάμ και την γέννηση του Βαπτιστή. Συνεχίζει με την φυγή της Μαρίας με τον Ιωσήφ στη Βηθλεέμ όπου γέννησε τον Ιησού σε φάτνη, μιας και δεν έβρισκαν κατάλυμα. Γύρω από την φάτνη βρέθηκαν, σύμφωνα με τον Λουκά, μόνο ποιμένες με τα ζώα τους που ειδοποιήθηκαν από αγγέλους. Η διήγηση του ολοκληρώνεται με ένα γενεαλογικό δένδρο, διαφορετικό από αυτό του Ματθαίου, που φτάνει έως τον Αδάμ.\nΠιο από τα δύο λοιπόν είναι το ορθό;;; ο Χριστός γεννήθηκε σε φάτνη ή σε σπίτι;;; Πιο γενεαλογικό δένδρο είναι σωστό;;;; Που εξαφανίστηκαν οι 3 μάγοι;;;; (κάτι το οποίο ακόμα δεν έχω καταλάβει. αφού την σκοταδιστική εποχή του μεσαίωνα όλοι οι επιστήμονες κατηγορούνταν ως μάγοι και καίγονταν ζωντανοί γιατί μας διαφημίζουν ότι οι μάγοι πήγαν στο Χριστό και σε αργότερη περίοδο τους έκαιγαν;;;)\n2) Στο Ευαγγέλιο του Ματθαίου διαβάζουμε ότι κατά τον χαιρετισμό από τον Αναστημένο Κύριο με την λέξη «Χαίρετε» η Μαρία η Μαγδαληνή και η άλλη Μαρία αμέσως «εκράτησαν αυτού τους πόδας»\nΌμως αλλού (ευαγγέλιο του Ιωάννη) διαβάζουμε ότι όταν η Μαρία η Μαγδαληνή θρηνούσε στον άδειο τάφο και δεν αναγνώρισε τον Χριστό, αλλά νόμισε ότι ήταν ο κηπουρός, δεν της επετράπη να τον αγγίξει. Χμ... τελικά;;;; πιο από τα δύο;;;;;\n3) Στο ευαγγέλιο του Ματθαίου θεράπευσε τον Λεπρό πριν επισκεφτεί το σπίτι του Πέτρου. Στο ευαγγέλιο του Λουκά θεράπευσε τον Λεπρό μετά την επίσκεψη στο σπίτι. Τώρα θα μου πείτε αυτό είναι μικρή ασυμφωνία αλλά ο λόγος του Θεού δεν μπορεί να διαφωνεί με τον εαυτό του.......\n4) Σύμφωνα με τον Ματθαίο υπήρχαν 14 γενιές από την Βαβυλώνα μέχρι τον Χριστό. Σύμφωνα ξανά με τον Ματθαίο υπήρχαν 13.......\n5) Σύμφωνα με τον Ματθαίο ο Χριστός σταυρώθηκε την Τρίτη ώρα του Εβραϊκού Πάσχα ενώ σύμφωνα με τον Ιωάννη ήταν την έκτη ώρα\n6) Σύμφωνα με τον Ματθαίο και τον Μάρκο και οι δύο ληστές, που σταυρώθηκαν μαζί του, κορόιδεψαν τον Χριστό. Σύμφωνα όμως με τον Λουκά μόνο ο ένας τον κορόιδεψε και ο άλλος κατηγόρησε τον ληστή. Ο Ιωάννης δεν το αναφέρει καν. Και σας ρωτώ όπως και πριν με πια λογική επιλέγουμε στην συγκεκριμένη περίπτωση πιο είναι το ορθό;;; Γιατί στην εκκλησία, στις συνάξεις, στα σχολεία κλπ κλπ μας διδάσκουν την άποψη του Λουκά;;;\n7) Με βάση τον Ιωάννη ο Σατανάς εισήλθε στον Ιούδα κατά τη διάρκεια του μυστικού δείπνου ενώ με βάση το Λουκά εισήλθε μετά το δείπνο.\nΓια το όλο θέμα του Ιούδα έχω γράψει ένα ολόκληρο άρθρο εδώ και σαν αναφορά διαβάστε το κι αυτό. Θέτω την εξής απορία: "Γιατί η εκκλησία κατηγορεί τον Ιούδα;;;;;"\n8) Με βάση τις πράξεις των αποστόλων όλες οι αμαρτίες μπορούν να συγχωρεθούν. Με βάση τον Μάρκο το να βρίζεις και η βλασφημία αμαρτήματα ασυγχώρητα. Οι υπόλοιποι ευαγγελιστές δεν κάνουν καμία αναφορά σε ένα τόσο σημαντικότατο θέμα όπως είναι η συγχώρεση των αμαρτιών μας (αφού έτσι κι αλλιώς ο Χριστός ήρθε στη γη για αυτό το λόγο). Για το θέμα της αυτοκτονίας ότι είναι ασυγχώρητο αμάρτημα ουδεμία αναφορά υπάρχει πουθενά!!!!! (ή τουλάχιστον δεν βρήκα εγώ)\n9) Σύμφωνα με τις πράξεις τον αποστόλων το Άγιο πνεύμα κατέβηκε στην Πεντηκοστή, αντιθέτως σύμφωνα με τον Ιωάννη το Άγιο πνεύμα κατέβηκε πριν την Πεντηκοστή.....\n10) Σύμφωνα με τις πράξεις των αποστόλων ο Χριστός ανέβηκε στους ουρανούς από το βουνό Ολιβέτ ενώ σύμφωνα με τον Λουκά από το βουνά Βηθηνία (δεν ξέρω αν ονομάζω ορθά τα βουνά αλλά μιλούν για δύο εντελώς διαφορετικά βουνά.)\n11) Σύμφωνα με τον Λουκά ο Χριστός εμφανίστηκε στους 11 αποστόλους (μετά την Ανάσταση του) σε ένα δωμάτιο στην Ιερουσαλήμ. Σύμφωνα πάλι με τον Ματθαίο ήταν σε ένα βουνό στην Γαλιλαία....\nΌλες η πιο πάνω διαφορές είναι απλώς μια μικρή αναφορά στις πάμπολλες διαφορές και αντιθέσεις που υπάρχουν μεταξύ των ευαγγελίων. Επίσης θα ήθελα να σας πω ότι σε κάθε περίπτωση όπου αναφέρω πως ο συγκεκριμένος ευαγγελιστής λέει αυτό ενώ ο άλλος κάτι άλλο και αγνοώ ένα ή δύο ευαγγελιστές είναι διότι αυτοί που αγνοώ δεν κάνουν καμία αναφορά στο συγκεκριμένο θέμα. Αυτό τι σημαίνει;;; Σημαίνει ότι εκτός του ότι κάποιοι ευαγγελιστές διαφωνούν μεταξύ τους κάποιου αγνοούν εντελώς κάποια θέματα και εμείς (όταν λέω εμείς εννοώ οι ιερείς, η εκκλησία, οι καθηγητές θρησκευτικών) αποφασίζουμε επιλεκτικά να διδάσκουμε από τα ευαγγέλια (επιλεκτικά μπορώ να βρω και κομμάτια που δείχνουν ότι ο Θεός που πιστεύουμε είναι ο πιο μισητός και απάνθρωπος Θεός) αλλά ταυτόχρονα διδασκόμαστε ότι τα ευαγγέλια στο σύνολο τους είναι ο λόγος του Θεού..... Εγώ επειδή δεν πιστεύω σε ένα Θεό του οποίου ο λόγος δεν συμφωνεί με τον ίδιο του το λόγο δεν δέχομαι με καμία δύναμη ότι τα ευαγγέλια είναι ο λόγος του Θεού.


Ο φράκτης που γέμισε πτώματα το Αιγαίο | Protagon.gr\nΠόσες ζωές θα πρέπει να χαθούν, για να γίνει κατανοητό πως η ύπαρξή του το μόνο που κάνει είναι να γεμίσει κι άλλα πτώματα το Αιγαίο; | Theodore Manolopoulos / SOOC\nΧωρίς να υπερβάλλει και να παρεξηγηθεί, μπορεί να πει κανείς με σχετική σιγουριά πως τα φέρετρα των προσφύγων στο Αιγαίο, εκτός όλων των άλλων, οφείλονται και στα συρματοπλέγματα του Έβρου. Που με τα χρήματα που φτιάχτηκε και συντηρείται, χρήματα ευρωπαϊκά που προορίζονταν για τους πρόσφυγες, θα μπορούσαν να βοηθηθούν χιλιάδες άνθρωποι\ntestSO 27 Αυγούστου 2015, 13:34\nΠόσες ζωές θα πρέπει να χαθούν, για να γίνει κατανοητό πως η ύπαρξή του το μόνο που κάνει είναι να γεμίσει κι άλλα πτώματα το Αιγαίο;\nΗ Γερμανία κατήργησε πλέον και στην πράξη το Δουβλίνο ΙΙ. Στα βήματα άλλων χωρών της Σέγκεν -οι οποίες δεν επιστρέφουν πια τους αιτούντες άσυλο στην Ελλάδα, όπως απαιτεί η Συνθήκη- το γερμανικό κράτος, δεν θεωρεί την Ελλάδα ασφαλή προορισμό για τους πρόσφυγες. Στο εξής, τουλάχιστον για τους Σύρους πρόσφυγες, δεν θα εφαρμόσει το άρθρο το οποίο τους υποχρεώνει να υποβάλλουν αίτηση μόνο σε μία χώρα και σε περίπτωση που παρουσιαστούν σε άλλη χώρα της Σέγκεν, να προωθηθούν στην πρώτη χώρα υποδοχής. Για να φτάσει εδώ η κατάσταση, έχουν προηγηθεί μια σειρά από καταδίκες της Ελλάδας από το Ευρωπαϊκό Δικαστήριο Ανθρωπίνων Δικαιωμάτων για κακομεταχείριση προσφύγων.\nΣε ρεπορτάζ του κρατικού γερμανικού καναλιού Deutsche Welle, από τα σύνορα Ουγγαρίας-Σερβίας, εμφανίζεται ένας νεαρός πρόσφυγας από το Αφγανιστάν. Κρατάει πατερίτσα και του λείπει το ένα του πόδι. Το έχασε σε βομβιστική επίθεση των συμμάχων του ΝΑΤΟ, εναντίον των Ταλιμπάν. Υπήρξε, όπως χιλιάδες άλλοι, μια «παράπλευρη απώλεια». Στο ερώτημα του δημοσιογράφου, αν ο φράκτης που φτιάχνει η Ουγγαρία για να αποτρέψει την είσοδο των προσφύγων στο έδαφός της θα απογοητεύσει ή αποτρέψει τους πρόσφυγες, απαντά: «Είναι περισσότερο από σίγουρο πως για ανθρώπους σαν εμένα, που φεύγουν από τη χώρα τους για να σώσουν τη ζωή τους, ο φράκτης δεν μπορεί να αποτελέσει εμπόδιο. Κι ας είναι τέσσερα μέτρα. Θα το περάσουν από πάνω ή από κάτω. Θα βρούνε τρόπο. Ωστόσο, έχω να κάνω μια έκκληση στην κυβέρνηση της Ουγγαρίας: Σε μερικά σημεία, να τον κάνει λιγότερο χαμηλό, ούτως ώστε να το περάσουμε ευκολότερα κι εμείς οι ΑΜΕΑ». Δίχως άλλο, ακόμα και στην κατάστασή του, διατηρεί το χιούμορ του.\nΤο πρώτο εξάμηνο του ’15, διέσχισαν τη Μεσόγειο, σύμφωνα με ενημέρωση της Ύπατης Αρμοστείας του ΟΗΕ, 137.000 άνθρωποι, στη συντριπτική τους πλειονότητα πρόσφυγες πολέμου. Ο αριθμός αυτός, το τελευταίο δίμηνο αυξήθηκε δραματικά. Μέχρι τις αρχές Αυγούστου, σύμφωνα με στοιχεία του Διεθνούς Οργανισμού Μετανάστευσης (ΙΟΜ), περισσότεροι από 2.000 πρόσφυγες πνίγηκαν στα νερά της Μεσογείου στην προσπάθειά τους να φτάσουν σε ευρωπαϊκό έδαφος. Ο αριθμός κάθε μέρα αλλάζει δραματικά. Σήμερα, 26 Αυγούστου 2015, έγινε γνωστό πως 50 πρόσφυγες βρέθηκαν νεκροί σε αμπάρι πλοίου, βόρεια των λιβυκών ακτών. Εκατοντάδες άλλοι, σώθηκαν από πλοίο του σουηδικού Πολεμικού Ναυτικού που βρισκόταν στην περιοχή.\nΚαθημερινά διαβάζουμε και για άλλο πλοίο που φτάνει στον Πειραιά από τα νησιά του Αιγαίου, με πρόσφυγες που στη συνέχεια αφήνονται στην τύχη τους ή μεταφέρονται εσπευσμένα προς τα βόρεια σύνορα της χώρας, για τη συνέχιση της περιπέτειας προς δύση και βορρά. Βλέποντας όλο αυτό το σκηνικό, εύλογα γεννιούνται ερωτήματα. Ο φράκτης στον Έβρο, για ποιο λόγο υπάρχει αυτή τη στιγμή και σε τι αποσκοπεί; Πόσες ζωές θα πρέπει να χαθούν, για να γίνει κατανοητό πως η ύπαρξή του το μόνο που κάνει είναι να γεμίσει κι άλλα πτώματα το Αιγαίο, να γεμίσει ακόμα περισσότερο τα νησιά με πρόσφυγες, να αυξάνει ακόμα περισσότερο τα έξοδα μεταφοράς τους προς τη χερσαία χώρα;\nΟι πρόσφυγες, βάσει των διεθνών κανονισμών, πρέπει να έχουν ασφαλή διέξοδο. Χώρες όπως η Ελλάδα, με αποδεδειγμένα δημοκρατικό υπόβαθρο, μπορούν να τους το προσφέρουν. Αυτή τη στιγμή, μόνο η Σερβία δεν τους βάζει εμπόδια, στον «βαλκανικό διάδρομο». Οι δύσκολες οικονομικές συνθήκες δεν βοηθούν στο να τους συμπαρασταθεί και υλικά όσο θα έπρεπε, αλλά τουλάχιστον διαδικαστικά, και μπορεί και πρέπει.\nΟι κυβερνήσεις ΠΑΣΟΚ και Ν.Δ. έφτιαξαν ή (και) ενίσχυσαν τον φράκτη του Έβρου, ποντάροντας, εκτός των άλλων, σε μικροπολιτικά εσωτερικά οφέλη. Το είδαμε αυτό να εκτυλίσσεται σε προεκλογικές περιόδους. Η τελευταία κυβέρνηση με κορμό τον ΣΥΡΙΖΑ, δεν μπόρεσε να κάνει την παραμικρή αλλαγή, είτε από ανάγκη εσωτερικής κυβερνητικής ισορροπίας -ο Καμμένος σε αυτά έχει «κόκκινες γραμμές- είτε επειδή πράγματι δεν έχει καμία ουσιαστική διαφορά με τα δυο πρώην μεγάλα κόμματα. Μετά από αυτά, χωρίς να υπερβάλλει και να παρεξηγηθεί, μπορεί να πει κανείς με σχετική σιγουριά πως τα φέρετρα των προσφύγων στο Αιγαίο, εκτός όλων των άλλων, οφείλονται και στα συρματοπλέγματα του Έβρου. Που με τα χρήματα που φτιάχτηκε και συντηρείται, χρήματα ευρωπαϊκά που προορίζονταν για τους πρόσφυγες, θα μπορούσαν να βοηθηθούν χιλιάδες πρόσφυγες, αντί να τους μεταχειριζόμαστε ως αιχμαλώτους πολέμου.


Να αποσυρθεί το «δικτατορικό» διάταγμα Μόρσι απαιτεί ο Ελ Μπαραντέι | in.gr\nTAGS: αδελφότητααίγυπτοαπαιτείαπαιτεί ελαπαιτώνταςαποσύρειαποσυρθείαποσυρθεί δικτατορικόαποσυρθεί δικτατορικό διάταγμαδιάλογοδιάταγμαδιάταγμα μόρσιδιατάγματοςδικτατορικόελκαθήκοντάμόρσιμόρσι απαιτεί ελμοχάμεντμπαραντέινέαπρόεδροχώρας\nΑνάφλεξη στην Αίγυπτο\nΝα αποσυρθεί το «δικτατορικό» διάταγμα Μόρσι απαιτεί ο Ελ Μπαραντέι\n24 Νοεμβρίου 2012, 21:51 Upd: 24 Νοεμβρίου 2012, 23:51\nΑπορρίπτει ο Μοχάμεντ ελ Μπαραντέι, σημαίνον στέλεχος της αιγυπτιακής αντιπολίτευης, τον διάλογο με τον Αιγύπτιο πρόεδρο εάν δεν αποσύρει το «δικτατορικό», όπως το χαρακτηρίζει, διάταγμα με το οποίο αποκτά υπερεξουσίες. Σε αποχή από τα καθήκοντά τους προχωρούν οι δικαστικοί της χώρας, απαιτώντας επίσης την απόσυρση του διατάγματος. Νέα συγκέντρωση οργανώνει η αντιπολίτευση την ερχόμενη εβδομάδα, με κάλεσμα σε πορεία υποστήριξης στον Μόρσι την Τρίτη απαντά η Μουσουλμανική αδελφότητα.\nΑπορρίπτει ο Μοχάμεντ ελ Μπαραντέι, σημαίνον στέλεχος της αιγυπτιακής αντιπολίτευης, τον διάλογο με τον Αιγύπτιο πρόεδρο εάν δεν αποσύρει το «δικτατορικό», όπως είπε χαρακτηριστικά, διάταγμα με το οποίο αποκτά υπερεξουσίες. Σε αποχή από τα καθήκοντά τους προχωρούν οι δικαστικοί της χώρας, απαιτώντας επίσης την απόσυρση του διατάγματος. Νέα συγκέντρωση οργανώνει η αντιπολίτευση την ερχόμενη εβδομάδα, με κάλεσμα σε πορεία υποστήριξης στον Μόρσι την Τρίτη απαντά η Μουσουλμανική αδελφότητα.\nΣε συνέντευξη που έδωσε στο Reuters και το Associated Press το απόγευμα του Σαββάτου, ο Μπάραντεϊ επιτέθηκε εκ νέου με υψηλούς τόνους στον Μόρσι, απαιτώντας την ανάκληση του «δικτατορικού διατάγματος».\n«Δεν υπάρχει χώρος για διάλογο όταν ένα δικτάτορας επιβάλλει τα πιο καταπιεστικά μέτρα και έπειτα λέει «ας λύσουμε τις διαφορές μας»» είπε μεταξύ άλλων ο Μπαραντέι. «Αναμένω, ελπίζω σύντομα, μια πολύ ισχυρή καταδίκη από τις ΗΠΑ, την Ευρώπη και όσους άλλους ενδιαφέρονται για την ανθρώπινη αξιοπρέπεια» ανέφερε επίσης.\nΝωρίτερα, σύσσωμο το δικαστικό σώμα αποφάσισε «από σήμερα να απέχει από τα καθήκοντά του» διαμαρτυρόμενο για το διάταγμα.\nΟι δικαστές ανέφεραν στο ανακοινωθέν τους ότι «στις εισαγγελίες παύει άμεσα η εργασία, μέχρι να αποσυρθεί το διάταγμα και δεν θα γίνει καμία δικαστική συνεδρίαση έως τότε».\nΤεταμένο το κλίμα στην Αίγυπτο\nΟι διαδηλώσεις που είχαν γίνει την Παρασκευή στην πρωτεύουσα, αλλά και άλλες μεγάλες πόλεις της χώρας σημαδεύτηκαν από επεισόδια, την καταστροφή γραφείων των Αδελφών Μουσουλμάνων, καθώς και συγκρούσεις με την αστυνομία.\nΣε έκτακτη συνεδρίασή του το Σάββατο με αντικείμενο συζήτησης το Προεδρικό Διάταγμα του Μόρσι, το Ανώτατο Δικαστικό Συμβούλιο κάλεσε τον Πρόεδρο της Δημοκρατίας να το αποσύρει.\nΟ ίδιος ο πρόεδρος υπεραμύνθηκε των υπερεξουσιών, τονίζοντας ότι με το επίμαχο διάταγμα δεν επεδίωκε να «λύσει τις διαφορές του» με την αντιπολίτευση, αλλά να διασφαλίσει την εθνική σταθερότητα.\nΟι διαδηλωτές δηλώνουν ότι θα πραγματοποιήσουν νέα συγκέντρωση την Τρίτη. Απαντώντας, η Μουσουλμανική Αδελφότητα κάλεσε από την πλευρά σε μεγάλη διαδήλωση στο Κάιρο υπέρ του Αιγύπτιου προέδρου.\nΗ Αδελφότητα κάλεσε επίσης τους Αιγύπτιους να προβούν μετά τις βραδινές προσευχές της Κυριακής σε «ανοικτές εκδηλώσεις υποστήριξης» στον Μοχάμεντ Μόρσι.\nΠοδόσφαιρο «Καθάρισαν» Μπόντο και Ελσίνκι στα προκριματικά του Champions League 31 λεπτά πριν\nTrash Survivor: Τα βρήκαν Στάθης Σχίζας και Τάκης Καραγκούνιας – Η δημόσια συγγνώμη στον τελικό 40 λεπτά πριν\nΟικονομικές Ειδήσεις ΟΤΟΕ: Προβλήματα με την ψηφιακή κάρτα εργασίας – Τι συμβαίνει με τους «διευθύνοντες υπαλλήλους» 50 λεπτά πριν\nΚοινοποίηση: Να αποσυρθεί το «δικτατορικό» διάταγμα Μόρσι απαιτεί ο Ελ Μπαραντέι


2.874 νέα κρούσματα κορωνοϊού σήμερα στην χώρα μας - 15 ακόμα θάνατοι - 144 διασωληνωμένοι - Φωνή της Καστοριάς\nΟ αριθμός των ασθενών που νοσηλεύονται διασωληνωμένοι είναι 144 (61.1% άνδρες). Η διάμεση ηλικία τους είναι 65 έτη. To 82.6% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 2.799 ασθενείς. Οι εισαγωγές2 νέων\nΑπό το σύνολο των 2.874 νέων κρουσμάτων του νέου ιού στη χώρα 15 είναι εισαγόμενα εκ των οποίων 10 εντοπίστηκαν κατόπιν ελέγχων στις πύλες εισόδου της χώρας .


Επιστρέφει στην Ελλάδα ο Καράσκο - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Επιστρέφει στην Ελλάδα ο Καράσκο\nΕπιστρέφει στην Ελλάδα ο Καράσκο\nΟ Μαουρίσιο Καράσκο ετοιμάζει βαλίτσες για να επιστρέψει στην Ελλάδα. Αυτή τη φορά όχι για λογαριασμό του Αστέρα αλλά του Ατρόμητου.\nΟ Αργεντινός επιθετικός έλυσε το συμβόλαιό του με την Εστουδιάντες και έχει συμφωνήσει σε όλα με την ομάδα του Περιστερίου. Αυτό αναδημοσιεύουν τα αργεντίνικα μέσα ενημέρωσης.\nΟ Καράσκο στην σεζόν που είχε με τον Αστέρας αγωνίστηκε σε 34 ματς και βρήκε δίχτυα 11 φορές. Οι Αρκάδες έκαναν προσπάθειες το καλοκαίρι για να τον αγοράσουν αλλά η Εστουδιάντες αξίωνε 400 χιλιάδες ευρώ.


Πανζουρλισμός για το «X-Factor»\n26-02-2019 | 15:16μμ\n❱❱ Στις 2.000 οι αιτήσεις(ενώ καθημερινά προστίθενται άλλες 200) για το talent show του Open που θα παρουσιάζει η ΒανδήΑπό τη\nΡεκόρ συμμετοχών στο «X-Factor», που σε κάνει να αναρωτιέσαι πόσους καλλίφωνους έχει πλέον αυτή η χώρα! Χαμός γίνεται για το μουσικό talent show, που πλέον θα φιλοξενείται στο Open και την παρουσίασή του έχει αναλάβει η Δέσποινα Βανδή.\nΣύμφωνα με πληροφορίες από βασικά στελέχη του καναλιού, από τότε που άρχισε η μετάδοση του τρέιλερ, το οποίο καλούσε κάθε νέα και νέο που πιστεύει ότι έχει ταλέντο στο τραγούδι να δηλώσει συμμετοχή στο φιλόδοξο σόου, οι αιτήσεις έχουν φτάσει τις 2.000! Το πιο εντυπωσιακό, όμως, είναι ότι καθημερινά κατατίθενται 200 αιτήσεις, κάτι που έχει κάνει την ομάδα παραγωγής να τρίβει τα μάτια της από έκπληξη.\nΗ δημοσιότητα, η γρήγορη φήμη, το έπαθλο, τα χρήματα, αλλά και η ανεργία στον χώρο της μουσικής έχουν κάνει πολλά παιδιά που λατρεύουν το τραγούδι να ψάχνουν για μια θέση στον ήλιο… Τη στιγμή που οι δισκογραφικές εταιρίες σπάνια βγάζουν νέα cd και τα νυχτερινά κέντρα δουλεύουν τρεις ή δύο φορές την εβδομάδα, τα νέα παιδιά που αγαπούν τη μουσική δεν πτοούνται και ψάχνουν την ευκαιρία στην επαγγελματική καριέρα τους μέσα από τη μικρή οθόνη.\nΤι κι αν από τα προηγούμενα μουσικά talent shows, από το «Voice» μέχρι και το «Rising star», ακόμη και οι νικητές δεν έχουν κάνει κάποια αξιοσημείωτη διαδρομή στον χώρο της showbiz; Η ελπίδα, όπως φαίνεται, πεθαίνει πάντα τελευταία. Αλλωστε, καθένας έχει τη δική του τύχη…\nΤη στιγμή που οι τηλεκριτικοί κατηγορούν τα συγκεκριμένα προγράμματα ως μια «μουσική βιομηχανία χωρίς αντίκρισμα» που ανεβάζει τις μετοχές των παρουσιαστών και των κριτών, οι αριθμοί λένε τη δική τους αλήθεια. Η αισιοδοξία των νέων καλλιτεχνών στην Ελλάδα της οικονομικής κρίσης είναι μεγάλη και, παρά τα ρεαλιστικά συμπεράσματα της αγοράς, κανείς δεν το βάζει κάτω. Και μόνο που έγινε γνωστό ότι στην κριτική επιτροπή θα καθίσουν άνθρωποι που έχουν βάλει το δικό τους λιθαράκι στο ελληνικό πεντάγραμμο αυξήθηκε θεαματικά η φήμη του «X-Factor».\nΑν και ακόμη δεν έχουν πέσει οι σχετικές υπογραφές, με το κανάλι έχουν μιλήσει και έχουν συμφωνήσει οι τραγουδιστές Μελίνα Ασλανίδου και Χρήστος Μάστορας, ο μουσικοσυνθέτης Γιώργος Θεοφάνους και ο ραδιοφωνικός παραγωγός Μιχάλης Τσαουσόπουλος, ενώ το backstage αναλαμβάνει τελικά ο Αρης Μακρής! Μάλιστα, όπως πληροφορηθήκαμε, η ομάδα παραγωγής του «X-Factor» έχει ήδη κάνει τις πρώτες οντισιόν και όλα τρέχουν με γοργούς ρυθμούς.\nΗ πρεμιέρα αναμένεται τον Μάρτιο, όταν παρουσιαστεί το νέο πρόγραμμα του σταθμού, ώστε να γίνει μια δυναμική συνολική έναρξη με καινούργιες παραγωγές, και η προβολή του θα ολοκληρωθεί τον Ιούλιο. Στις πρώτες εκπομπές θα μεταδίδονται μαγνητοσκοπημένα επεισόδια από τις οντισιόν, ενώ προς τα τέλη Απριλίου θα αρχίσουν τα live επεισόδια.


Έλλειψη Σιδήρου & Συνήθη Συμπτώματα | Blog | Yianismeri.gr\nΈλλειψη σιδήρου, ποια είναι τα συνήθη συμπτώματα?\nΝοέμβριος 9, 2017 By yianismeri.gr Leave a Comment\nΗ έλλειψη σιδήρου είναι ένα θέμα που απασχολεί ιδιαίτερα τον τελευταίο καιρό. Αυτό συμβαίνει γιατί ο άνθρωπος πλέον ενημερώνεται και δεν αφήνεται απλά σε συμπτώματα κόπωσης, ατονίας, άγχους ή ότι άλλο μπορεί να απασχολεί τον κάθε ένα από εμάς. Η επάρκεια σιδήρου στον οργανισμό μας είναι απαραίτητη για την οξυγόνωση σε όλο το εύρους του ανθρώπινου οργανισμού.\nΓιατί συμβαίνει αυτό? Ο σίδηρος συμβάλει στην παραγωγή της αιμοσφαιρίνης. Η αιμοσφαιρίνη είναι υπεύθυνη για την μεταφορά του σιδήρου σε ολόκληρο τον ανθρώπινο οργανισμό μέσω των ερυθρών αιμοσφαιρίων. Είναι εύκολο να αντιληφθεί κανείς γιατί ο σίδηρος είναι άκρως απαραίτητο συστατικό για την καλή ανθρώπινη υγεία. Ιδανικά θα έπρεπε να λαμβάνουμε τις ανάγκες μας σε σίδηρο μέσα από μια ισορροπημένη και σωστή διατροφή. Και πάλι η διατροφή είναι η αιτία του καλού ή του κακού για την συνολική υγεία μας.\nΈλλειψη σιδήρου και συνήθη συμπτώματα\nΕμείς θα αναφέρουμε κάποια συμπτώματα που ανακαλύψαμε μέσω αναζήτησης. Οτιδήποτε νιώσετε από τα παρακάτω, δεν σημαίνει ότι πρέπει να κάνετε μόνοι σας την διάγνωση. Σε κάθε περίπτωση ο αρμόδιος επιστήμονας για να διαγνώσει και να θεραπεύσει οποιαδήποτε κατάσταση, είναι ο θεράπων ιατρός σας. Ας δούμε όμως κάποια από τα συμπτώματα που αναφέρουν συχνά πυκνά οι άνθρωποι που παρουσιάζουν έλλειψη σιδήρου.\nΑναίτια κόπωση ή και ατονία\nΑπό τα πιο συνηθισμένα συμπτώματα που πολλοί αγνοούμε. Τα χαμηλά επίπεδα οξυγόνου στους ιστούς του ανθρώπου έχουν σαν συνέπεια να νιώθουμε εξουθενωμένοι. Ή σε πιο ήπια μορφή να νιώθουμε χαμηλή ενέργεια και διάθεση να ολοκληρώσουμε τα καθημερινά μας ζητήματα. Την απλή ή εύκολη κούραση (σιδηροπενία), την προσπερνούμε επίσης εύκολα. Εκτός αν κάποιος έχει κάνει εξετάσεις αίματος και έχει διαπιστώσει τα χαμηλά επίπεδα σιδήρου. Αν αφήσουμε τα επίπεδα σιδήρου να πέσουν κι άλλο τότε μπορεί να είμαστε ευερέθιστοι ή και να παρουσιάσουμε τάσεις λιποθυμίας. Αν διαπιστώσετε ότι λαχανιάζετε εύκολα και εφόσον δεν υπάρχει άλλη αιτία, μπορεί να έχετε επίσης μειωμένα επίπεδα σιδήρου. Το λαχάνιασμα μπορεί να συνδυάζεται με ταχυκαρδία, όπου η ταχυκαρδία είναι άλλο ένα σύμπτωμα που μπορεί να προκύπτει από την έλλειψη σιδήρου.\nΧλωμή ή ωχρή επιδερμίδα\nΓια το υγιές ρόδινο χρώμα του δέρματος μας ευθύνεται η αιμοσφαιρίνη. Κατά συνέπεια, χαμηλά επίπεδα σιδήρου οδηγούν σε λιγότερο υγιές χρώμα δέρματος. Είναι κάτι που ενώ παρατηρούμε, επίσης το ξεπερνάμε εύκολα χωρίς να κάνουμε τίποτα.\nΑν νιώθετε συχνά πονοκεφάλους ή ημικρανίες\nΗ κακή οξυγόνωση του εγκεφάλου οδηγεί πολλές φορές σε πονοκέφαλο ή ημικρανίες. Σύμπτωμα που επίσης προσπερνάμε και προσπαθούμε να το λύσουμε με ένα παυσίπονο. Στην περίπτωση που έχετε συχνούς πονοκεφάλους καλό θα ήταν να κάνετε μια εξέταση αίματος για να δείτε τα επίπεδα του σιδήρου.\nΣτρες ή νευρικότητα χωρίς αιτία\nΆλλο ένα από τα συμπτώματα που μπορεί να οφείλονται στα χαμηλά επίπεδα σιδήρου. Αυτό το σύμπτωμα συνδυάζεται με τις ταχυκαρδίες που αναφέραμε πιο πάνω. Η κακή οξυγόνωση του οργανισμού ταράσσει το συμπαθητικό νευρικό μας σύστημα και ενδέχεται να προκαλεί αναίτιο στρες, ταραχή ή και ταχυκαρδίες.\nΌταν αποχαιρετάτε μεγαλύτερο αριθμό από τις τρίχες του μαλλιού σας και φτάσατε στο σημείο να ανησυχείτε, καλό είναι να κάνετε εξετάσεις αίματος. Χαμηλά επίπεδα σιδήρου μπορεί να είναι η αιτία για την τριχόπτωση.\nΟι γυναίκες είναι πιο ευπαθείς\nΑυτό συμβαίνει γιατί οι γυναίκες έχουν εμμηνόρροια που αν είναι πιο βαριά μπορεί να οδηγήσει σε απώλεια σιδήρου. Επίσης ένας τοκετός θα προκαλέσει την επιβάρυνση σε σίδηρο γιατί το έμβρυο θα αντλήσει τις απαιτούμενες ανάγκες από την μητέρα του. Το σίδηρο μαζί με το ασβέστιο ή και το μαγνήσιο είναι από τα πρώτα συμπληρώματα διατροφής που προτείνει ο γυναικολόγος σε περιπτώσεις κυοφορίας.\nΤροφές θα μπορούσαν να βοηθήσουν στην αναπλήρωση του σιδήρου\nΜια ενήλικη γυναίκα κάτω των 50 ετών χρειάζεται περίπου 18mg σιδήρου ημερησίως και αν κυοφορεί οι ανάγκες της αυξάνονται στα 27mg. Άνω των 50 ετών μια γυναίκα χρειάζεται 8-10mg και σε κατάσταση εμμηνόπαυσης. Να σημειώσουμε ότι υψηλότερα επίπεδα σιδήρου από τα φυσιολογικά, επίσης προκαλούν θέματα υγείας. Οπότε ο γιατρός σας είναι εκείνος που θα σας ορίσει το επίπεδο σιδήρου καθώς και τον τρόπο που θα το διατηρήσετε στα φυσιολογικά επίπεδα. Ωστόσο τροφές όπως το σπανάκι, τα όσπρια, το μοσχάρι, το κοτόπουλο και οι ξηροί καρποί καλό είναι να περιλαμβάνονται στο διαιτολόγιο σας ως πηγή σιδήρου. Η μελάσα είναι επίσης μια καλή πηγή σιδήρου με 4,7mg ανά 100 γραμμάρια και είναι ένα φυσικό προϊόν υψηλής θρεπτικής αξίας.\nΠερισσότερες πληροφορίες για την Έλλειψη σιδήρου μπορείτε να δείτε ΕΔΩ


Τρυγητής: Η ζωή μέσα στο ψέμα με μόνη συντροφιά τον εγωισμό\nΌταν διαπιστώνεις τα λάθη σου και βρίσκεις τις αιτίες, τότε υπάρχει ελπίδα μετανοίας! Το να επισημαίνεις τα λάθη, χωρίς την ύπαρξη της αγάπης,δεν ωφελεί αλλά γίνεται μεγαλύτερο το πρόβλημα.\nΗ αγάπη θα καλύψει το λάθος και θα δώσει την δύναμη να σηκωθείς από την πτώση.Με αγαθή προαίρεση, λοιπόν, κινούμενοι, διαπιστώνουμε την τραγικότητα της ζωής μας, αναζητώντας τρόπο επιστροφής.\nΖούμε σε έναν κόσμο γεμάτο υποκρισία και ψέμα· μόνη συντροφιά μας ο εγωισμός.\nΜιλάς σε κάποιον περί αγάπης, περί φιλανθρωπίας, περί θυσίας, γενικά..., σε θαυμάζει γι' αυτά που λες και συμφωνεί απόλυτα!\nΜιλάς πάλι στον ίδιο, αναφερόμενος για κάποιον άλλο άνθρωπο, ότι πρέπει να προσπαθήσει να αγαπήσει τους συνανθρώπους του, να έχει θυσιαστικό πνεύμα, να αγωνίζεται γενικώς..., πάλι συμφωνεί μαζί σου και θαυμάζει τον τρόπο που σκέφτεσαι!\nΜιλάς πάλι στον ίδιο άνθρωπο και αναφέρεσαι αυτήν την φορά στον ίδιο, του λες τα ίδια πράγματα, να αγωνίζεται, να προσπαθεί συνεχώς, να εξασκεί την αγάπη προς τον πλησίον, να κάνει θυσίες..., ξαφνικά χαλάει η διάθεσή του, συννεφιάζει το πρόσωπό του, δεν εκφράζει θαυμασμό για τα λεγόμενά σου, βρίσκει συνεχώς δικαιολογίες για να αποδείξει την δυσκολία της εφαρμογής των όσων λες...\nΌλα είναι άξια θαυμασμού και απαραίτητα στην ζωή των ανθρώπων, γενικά και αόριστα. Όταν όμως το γενικό ειδικεύεται στον εαυτό μας, τότε ξαφνικά αλλάζουν όλα!\nΤι εγωισμός μας έχει κυριεύσει; Δεν μας αφήνει να κατανοήσουμε την κατάστασή μας.Δεν θέλουμε να προσπαθήσουμε, να κουραστούμε ούτε καν για τον εαυτό μας.Μη τυχόν και ταράξουμε την «ησυχία» μας και ξυπνήσουμε από τον λήθαργο που βρισκόμαστε, αυτά είναι για τους άλλους όχι για μένα!\nΗ αλήθεια μπορεί να «πονάει», γιατρεύει όμως από το ψέμα!\nΗ πίστη και η εμπιστοσύνη στον Θεό θα μας δώσει την δύναμη να ξεφύγουμε από την ψεύτικη κατάσταση που βρισκόμαστε.Όπου υπάρχει αλήθεια δεν χωρά το ψέμα!\nΌπου υπάρχει ο Θεός υπάρχει η αλήθεια και το φως! Με τον Θεό η ζωή μας αποκτά νόημα, γίνεται αληθινή, φωτίζεται η ύπαρξή μας και κατ' επέκταση όλος ο κόσμος μας!\n+Αρχιμ. ΒαρθολομαίοςΚαθηγούμενος Ι.Μ. Εσφιγμένου Αγίου Όρους\nΑναρτήθηκε από sigma vita στις 10:51 π.μ.


Tips Archives - AboutHotelier\nInstant Messaging για Ξενοδοχεία: Πως θα Ξεχωρίσετε;\nΌταν ενημερώσαμε το λογισμικό του “RateStrip” νωρίτερα στο έτος, όλα τα μάτια ήταν στραμμένα στο ολοκαίνουργιο χαρακτηριστικό LiveChat. Η κυκλοφορία της τελευταίας έκδοσης του widget, σηματοδότησε το άνοιγμα ενός νέου κεφαλαίου στην πολυλειτουργικότητα του - και μας δίδαξε πολλά για το τη σημασία του instant messaging για ξενοδοχεία. Με την έναρξη της καλοκαιρινής σεζόν, είδαμε πολλούς ταξιδιώτες να διερευνούν τις επιλογές τους last - minute - λόγω κατάστασης, αναζητούν\nSustainable Hotel Management: Γιατί η βιώσιμη διαχείριση ξενοδοχείων είναι απαραίτητη για την εξασφάλιση της βιωσιμότητας το 2021\nΓιατί το sustainable Hotel Management είναι η νέα τάση στον κλάδο της φιλοξενίας; Η πανδημία του COVID-19 δεν έφερε στην επιφάνεια μόνο τα πραγματικά προβλήματα του τουρισμού, αλλά ανέδειξε παράλληλα τις ανάγκες και τις νέες, σημαντικές ευκαιρίες που οι ξενοδόχοι θα πρέπει να εκμεταλλευτούν. Η πανδημία προέβαλε την αναγκαιότητα δημιουργίας νέων πρακτικών με επίκεντρο τον άνθρωπο και το περιβάλλον, πρακτικών που εξασφαλίζουν την βιωσιμότητα και το μέλλον των ξενοδοχειακών μονάδων.\nΟικονομικοί δείκτες για ξενοδοχεία που μπορείς να υπολογίσεις μόνος σου\nΟι οικονομικοί δείκτες για ξενοδοχεία αποτελούν συχνά ανεκμετάλλευτα στοιχεία για έναν μεγάλο αριθμό ξενοδόχων. Έχουν την φήμη ότι είναι χρονοβόρα στον υπολογισμό, καθώς ολόκληρη η βιομηχανία του τουρισμού είναι πλούσια σε δεδομένα και μάλιστα με ποικίλους τύπους μεταβλητών. Για εξοικονόμηση χρόνου λοιπόν, οι ξενοδόχοι μένουν στην καταγραφή εσόδων - εξόδων και λίγοι εμπλουτίζουν τα αναλυτικά στοιχεία που έχουν ήδη στη διάθεσή τους. Γιατί όμως να ακολουθείς την περπατημένη; Με τον\nΒίντεο Παρουσίαση | Ανέπαφο Ξενοδοχειακό Check In\nΤο ανέπαφο ξενοδοχειακό check-in δεν είναι πλέον πολυτέλεια - είναι μία απαραίτητη παροχή. Η άφιξη και το check-in των επισκεπτών στο Hotel ή στο B&B σας είναι από τα πιο σημαντικά κομμάτια της εμπειρίας ταξιδιού. Ειδικότερα στην τωρινή περίοδο, θέλετε να εισέλθουν και να αισθάνονται αναγνωρισμένοι, ασφαλής και, το πιο σημαντικό, ευπρόσδεκτοι. Αυτή είναι η πρώτη τους εντύπωση για την ιδιοκτησία σας! Με το ανέπαφο ξενοδοχειακό check-in, τα καταφέρνετε όλα\nΤο Βίντεο Marketing στην Στρατηγική του Ξενοδοχείου σας\nΒίντεο marketing, livestreaming, stories: Κερδίζουν όλο και περισσότερους ακόλουθους - και έχουμε τα στατιστικά για να το στηρίξουμε. Στο σημερινό άρθρο, σας έχουμε ό,τι χρειάζεστε προκειμένου να μη χάσετε την επαφή με τους ακόλουθους σας. Προτού όμως πατήσετε το κουμπί εγγραφής, είναι σημαντικό να καταλάβετε πρώτα πώς έχουν εξελιχθεί οι μορφές βίντεο στην ψηφιακή εποχή. Η εξέλιξη του περιεχομένου ενός ξενοδοχειακού βίντεο Το παραδοσιακό βίντεο έχει σίγουρα περάσει τις\nΠώς μπορούν να κατηγοριοποιηθούν οι επισκέπτες ενός ξενοδοχείου;\nΠοιος είναι ο τύπος επισκέπτη που προσελκύει το ξενοδοχείο σας; Ένα βήμα πριν τη στρατηγική διανομής, τη διαχείριση φήμης ή τη δημιουργία ενός τοπικού οδηγού για τους καλεσμένους σας, υπάρχει μια δεξιότητα που πρέπει πρώτα να αναπτύξετε: η αναγνώριση των personas των επισκεπτών σας. Για να σας βοηθήσουμε να εντοπίσετε τους διαφορετικούς τύπους πελατών σας, συντάξαμε μια λίστα με τους τυπικούς επισκέπτες που μπορεί να περάσουν από την πόρτα του\nΔεν είναι μυστικό ότι η διαμονή σε ένα ποιοτικό ξενοδοχείο προϋποθέτει επένδυση χρημάτων και χρόνου εκ μέρους του ξενοδόχου. Είτε πρόκειται για 5στερο ξενοδοχείο, είτε για boutique, ένα αποτέλεσμα που δικαιώνει έρχεται μετά από πολύ προσπάθεια του υπευθύνου του. Δεν είναι τυχαίο ότι τα χρώματα της ανθοδέσμης ταιριάζουν χρωματικά με τον πίνακα πάνω από το προσκέφαλο του κρεβατιού. Ούτε ότι οι πετσέτες χεριών έχουν κεντημένο το λογότυπο του ξενοδοχείου με\nΜε το φθινόπωρο να κοντοζυγώνει, τα ξενοδοχεία ετοιμάζονται να υποδεχθούν περισσότερους επαγγελματίες ταξιδιώτες καθώς πρόκειται για τη σεζόν με τις περισσότερες εμπορικές εκθέσεις και συνέδρια. Η αγορά των επαγγελματικών ταξιδιών είναι κερδοφόρα – μέχρι και η Airbnb στρέφει το ενδιαφέρον της προς αυτή την κατεύθυνση, ανακοινώνοντας ένα νέο business travel πρόγραμμα. Εάν το ξενοδοχείο σας είναι γεμάτο τα Σ/Κ αλλά ήσυχο τις καθημερινές, αυτή η κατηγορία αγοράς ίσως είναι το\nΜε τη συνεχώς εξελισσόμενη τεχνολογία, τα βήματα των πιθανών πελατών προς την κράτηση είναι όλο και πιο πολύπλοκα. Αυτό το γεγονός έχει οδηγήσει τους ξενοδόχους να επαναπροσδιορίσουν τις μάρκετινγκ στρατηγικές και να κάνουν νέες επενδύσεις. Ακολουθούν όμως τις σωστές κινήσεις; Στο σημερινό blog, θα αναλύσουμε το σκεπτικό του καταναλωτή, την τεχνική των OTAs και θα σας συστήσουμε σε μεθόδους που οδηγούν σε αύξηση απευθείας κρατήσεων. Ας ξεκινήσουμε με τα βασικά:


Η αδήριτη επιτακτικότητα του τώρα | Απόψεις | Η ΚΑΘΗΜΕΡΙΝΗ\nΜετάβαση από τη λιτότητα σε μεταρρυθμίσεις που προωθούν την ανάπτυξη. Γίνεται πλέον πλειοψηφική στην Ευρώπη η κριτική στη λιτότητα και η έμφαση σε επενδύσεις και μεταρρυθμίσεις. Ο Μητσοτάκης, όπως και ο Τσίπρας, αντιλαμβάνεται ότι το δημοσιονομικό πλαίσιο των υπερβολικών πλεονασμάτων είναι αντιαναπτυξιακό. Ομως, αντίθετα με τον Τσίπρα, ο Μητσοτάκης έχει κατανοήσει ότι η δημιουργία δημοσιονομικού χώρου με τη συμφωνία των εταίρων προϋποθέτει όχι ηρωικές επικλήσεις αλλά κυβερνητικά πεπραγμένα μεταρρυθμίσεων που βελτιώνουν την παραγωγικότητα και την ελκυστικότητα της οικονομίας σε ιδιωτικές επενδύσεις. Αντίθετα με τον Τσίπρα, ο Μητσοτάκης μπορεί να το πραγματοποιήσει – λόγω πεποιθήσεως, εμπειρίας, και ικανότητας.\nΑνταπόκριση στην παγκόσμια πρόκληση του ανταγωνισμού. Για να διατηρήσει η Ευρώπη τον «ευρωπαϊκό τρόπο ζωής», πρέπει να παραμείνει ανταγωνιστική. Για να επιβιώσει η Ελλάδα στο παγκόσμιο περιβάλλον, χρειάζονται δραστικές βελτιώσεις διαρθρωτικής ανταγωνιστικότητας, άμεση αντιμετώπιση της δημογραφικής γήρανσης και του brain drain, προσαρμογή στις προκλήσεις της 4ης βιομηχανικής επανάστασης και της κλιματικής αλλαγής. Δεν γίνεται η Κίνα να εισάγει την τεχνητή νοημοσύνη στα σχολεία κι εμείς να συζητάμε ακόμα αν θα υπάρχουν πρότυπα σχολεία ή μη κρατικά πανεπιστήμια. Δεν γίνεται ο κόσμος να τρέχει κι εμείς να λύνουμε ακόμα τους λογαριασμούς του Εμφυλίου, κραυγάζοντας ρυθμικά «η χούντα δεν τελείωσε το ’73».\nΗ επείγουσα πρόκληση του ιστορικού χρόνου απαιτεί μια Ελλάδα πλήρως συγχρονισμένη με την ευρωπαϊκή απάντηση στις παγκόσμιες προκλήσεις. Δεν θα μπορούσε να είναι πιο σαρωτική η σύγκριση με έναν ΣΥΡΙΖΑ που όψιμα αποφοίτησε από το ευρωπαϊκό αριστερό περιθώριο, που ταλανίζεται από ιδεολογικές αναστολές στη σχέση του με τη σοσιαλδημοκρατία, που βλέπει στον Μαδούρο τον ομογάλακτο ιδεολογικό του αδελφό. Ηταν αυτή η παράταξη που, το πρώτο εξάμηνο του 2015, μετατράπηκε από την εμπρηστικότερη αντιπολίτευση στην καταστροφικότερη κυβέρνηση της μεταπολίτευσης. Ποτέ στο παρελθόν η οίηση και άγνοια τόσων λίγων ανθρώπων δεν προκάλεσε τόση μεγάλη ζημιά, σε τόσο σύντομο χρόνο, σε τόσους πολλούς. Για τις χαμένες ευκαιρίες της χώρας μετά το 2015, για την επείγουσα ευκαιρία τώρα της Ελλάδας να συγχρονιστεί ξανά ισότιμα με την Ευρώπη, να κυβερνηθεί αυτοδύναμα, η ψήφος της Κυριακής δεν πρέπει να αφήσει κανένα περιθώριο αμφιβολίας.


Γνώμες - Η γλώσσα της καρδιάς\nΓια την εκπαίδευση στη Μη Βίαιη Επικοινωνία\n«H Μη Βίαιη Επικοινωνία αποτελεί για μένα ένα τρόπο αντίληψης και στάση ζωής που έχει επηρεάσει βαθύτατα τον τρόπο ζωής μου αλλά και την επικοινωνία μου με τους άλλους.\nΉρθα σε επαφή μαζί της πριν περίπου 6 χρόνια και σημεία σταθμοί στην εκμαθηση της διαδικασίας ήταν τρία:\nΈνα εισαγωγικό εργαστήρι που παρακολούθησα το 2013 με εισηγητή το Γιώργο Τσιτσιρίγκο, ένα εργαστήρι που παρακολούθησα το 2014 με εισηγήτή τον Robert Krzisnik και ένα εργαστήρι που παρακολούθησα το 2015 με εισηγητή τον Robert Krzisnik, το οποίο ήταν επικεντρωμένο στο θέμα της διαμεσολάβησης.\nΘα μπορούσα να αναφερθώ πιο αναλύτικά σε κάθε σημείο σταθμό:…\nΤο πρώτο εργαστήρι που παρακολούθησα με εισηγητή τον Γιώργο Τσιτσιρίγκο αποτέλεσε για μένα την επισφράγιση της ωφελιμότητας του NVC για μένα. Αντιλήφθηκα μέσα από το εργαστήρι αυτό (το οποίο έγινε με εξαιρετικά ευχάριστο και κατανοητό τρόπο) ότι το NVC αποτελεί για μένα ένα διαφορετικό (από αυτόν που είχα συνηθίσει στη καθημερινότητα μου) τρόπο επικοινωνίας πιο ισορροπημένο και συγχρόνως πιο ευχάριστο και αποτελεσματικό.\nΤο Δεύτερο εργαστήρι με τον Ρόμπερτ ήταν το πλαίσιο για μια στενή επαφή με αρχές του NVC.\nΙδιαίτερη εμπειρία ήταν το τρίτο εργαστήριο το οποίο είχε ως βασικό θέμα την διαμεσολάβηση στην επικοινωνία μεταξύ ομάδων και ατόμων. Ως συμμετοχός σε διάφορες\nσυλλογικότητες εφάρμοσα τις αρχές που έμαθα σε αυτό το εργαστήρι με πολύ καλά αποτελεσματα τις περισσότερες φορές.\nΕν κατακλείδι θεωρώ τον τρόπο αντίληψης που πλαισιώνει το NVC ως εξαιρετικά ριζοσπαστικό και ωφέλιμο για το άτομο αλλά και την κοινωνία γενικότερα. Ευχαριστώ\nτον Γιώργο Τσιτσιρίγκο που έχει αφιερωθεί και μοιράζεται το ΝVC με τον πιο ευχάριστο και κατανοητό τρόπο. Μέσω αυτού έρχονται σε επαφή με το NVC άτομα και\nομάδες που έχουν ανάγκη από τον τρόπο αυτό αντίληψης και επικοινωνίας».\n«Είχα την τύχη να παρακολουθήσω το Εργαστήρι Μη Βίαιης Επικοινωνίας, το οποίο είχε διάρκεια ένα Σαββατοκύριακο. Φανταζόμουν ότι θα ήταν όμορφα κι ότι θα μάθαινα χρήσιμα πράγματα, αλλά αυτό που έζησα κατά τη διάρκεια, αλλά και μετά, ξεπέρασε τις προσδοκίες μου.\nΕίναι ένα βιωματικό εργαστήρι κι αυτό είναι μεγάλο πλεονέκτημα. Ας αρχίσω λέγοντας πως ξεκινήσαμε με ασκήσεις γνωριμίας, προφορικές, αλλά και σωματικές. Ο πάγος έσπασε και νιώθαμε πιο άνετα. Όλο το διήμερο κύλησε γεμάτο νέες πληροφορίες κι ενδιαφέρουσες μεθόδους, τις οποίες δοκιμάζαμε στην πράξη. Μια νέα οπτική. Ο Γιώργος ήταν το ζωντανό παράδειγμα μη βίαιης επικοινωνίας, σεβασμού και σοβαρότητας και παράλληλα χαμόγελου, κεφιού κι ενέργειας! Κάθε τόσο μας καλούσε να τραγουδήσουμε με τη συνοδεία της κιθάρας του κι ο συνδυασμός όλων αυτών έκανε την ατμόσφαιρα ακόμα πιο ζεστή. Ένιωθα ασφαλής να μοιραστώ, να «τσαλακωθώ» και παρατηρούσα το ίδιο και για τους γύρω μου….»\nΠατέρας / Μηχανικός / Καλλιτέχνης.\n«Από την αρχή αισθάνθηκα ζεστασιά από την ανθρώπινη και ανοιχτόκαρδη υποδοχή του Γιώργου, αλλά και από το μέρος στο οποίο έλαβε χώρα το εργαστήριο. Επίσης ένα πολύ σημαντικό χαρακτηριστικό του Γιώργου ήταν η διάθεση του να ενώσει τους συμμετέχοντες δημιουργώντας μια ομάδα που λειτουργούσε προς όφελος όλων. Αυτό το έκανε μέσα από τη μουσική, την κίνηση, και την επιμέλεια που έδειχνε σε κάθε στιγμή του εργαστηρίου, στο σύνολο, αλλά και στον κάθε έναν /μία, χωριστά…\nΟ Γιώργος μέσα σε τέσσερις τρίωρες συναντήσεις κατάφερε να μας δώσει μια καλή αίσθηση του τι σημαίνει να επικοινωνούμε άμεσα και απλά με τους άλλους ανθρώπους, έχοντας ως οδηγό την ζωτική αναπνοή, τα συναισθήματα, και τις ανάγκες μας.\nΜέσα από το εργαστήρι της Μη Βίαιης Επικοινωνίας, θα έλεγα πως άνοιξε περισσότερο η καρδιά μου για να χωρέσει τη σύντροφο και το παιδί μου αλλά και τον εαυτό μου. Όχι πως σταμάτησαν από την μία μέρα στην άλλη να επαναλαμβάνονται στιγμές έντασης, αυτό είναι κάτι που έχει πολύ βαθιές ρίζες και μηχανισμούς. Το σημαντικότερο όμως είναι πως συνειδητοποίησα πόσο μου έχει κοστίσει η βία σε προσωπικό και κοινωνικό επίπεδο, και πόσο πολύ επιθυμώ να δουλέψω προς έναν άλλο τρόπο έκφρασης από και προς εμένα.\nΜετά το σεμινάριο κατάφερα να εκφράσω και να ακούσω ανάγκες, και το έκανα αυτό έχοντας απαλλαγεί -έστω για κάποιες στιγμές – από μηχανισμούς άμυνας και επίθεσης. Θα το περιέγραφα ως μία αίσθηση ευάλωτης, υπεύθυνης και ταυτόχρονα ελεύθερης επικοινωνίας. Αξίζει οποιαδήποτε προσπάθεια αυτές οι στιγμές στη ζωή μου να γίνονται όλο και περισσότερες».\n«Η εμπειρία του να επικοινωνήσεις και να συνδεθείς αληθινά και ουσιαστικά με τον άλλον είναι μια μεγάλη πρόκληση. Όταν αφεθεί κανείς στην διαδικασία της σύνδεσης, νιώθει δέος και φόβο. Είναι τόσο ισχυροί οι νοητικοί προγραμματισμοί που έχουμε υποστεί, που οι αντιστάσεις στη σύνδεση είναι άκρως βίαιες. Όμως, όταν συμβεί μια φορά, όταν κανείς αντιληφθεί ΤΟ ΠΩΣ η αληθινή σύνδεση με τον άλλον μπορεί να πραγματοποιηθεί, η συνέχεια είναι μονόδρομος. Έχει πια αλλάξει όλη η αντίληψη της ύπαρξης. Η εμπειρία μου με το βιωματικό εργαστήρι Μη Βίαιης Επικοινωνίας είναι σταθμός για μένα. Ασύγκριτα βαθιά, ασύγκριτα πλούσια, ασύγκριτα δυνατή, ασύγκριτα αυθεντική, πέρα από κάθε βιβλίο, μύηση, τυπικό. Ίσως να χαρακτήριζα αυτή την εμπειρία ως μεταφυσική, όμως δεν είναι. Είναι φυσική, πέρα για πέρα φυσική, είναι αυτό που είμαστε πραγματικά. Δεν μπορεί να περιοριστεί μέσα στον λόγο, είτε προφορικό είτε γραπτό. Δεν θα αγγίξουμε ποτέ τον ουρανό, αν δεν συνδεθούμε πρώτα με τα πλάσματα της γης, τους ανθρώπους. Με αυθεντικότητα, ειλικρίνεια και θάρρος. Αλλά είναι δύσκολη εργασία. Αν είμαστε αρκετά γενναίοι για αυτό, το μέλλον θα δείξει».\n«Μερικά λόγια και παραδείγματα από την ζωή μου για την επίδραση που είχε η Μη Βίαιη Επικοινωνία σ’ εμένα και την οικογένειά μου:\n~ Συνειδητοποίησα την βία που ασκώ στον εαυτό μου και τους άλλους χωρίς να το καταλαβαίνω, χρησιμοποιώντας στην επικοινωνία μου και προσπαθώντας να προκαλέσω στον συνομιλητή μου ενοχές, ή ντροπή για να πετύχω να κάνει αυτό που θέλω. Μετά τη συνειδητοποίηση ότι αυτό είναι βία, χρειάστηκε ένα μεγάλο διάστημα να βρω τον τρόπο να κάνω αλλιώς τα πράγματα, μια που στο προηγούμενο και πολύ καλή ήμουν και πετύχαινε. Το λέω αυτό για να μοιραστώ με όσους το διαβάζουν και ενδεχομένως δεν έχουν μπει στη διαδικασία της μη βίαιης επικοινωνίας, ότι μερικές φορές σε μένα αλλά και σε αρκετούς που γνωρίζω μας πήρε κάποιον χρόνο να περάσουμε από το ένα στο άλλο…\n~ Έμαθα ό,τι οι χαρακτηρισμοί είναι δεσμευτικοί και αν και δεν τα έχω καταφέρει να τους αποβάλω από τη σκέψη μου ή από τα λόγια μου, τους έχω περιορίσει.\n~ Όταν θέλω να πω μπράβο στο παιδί μου και τι υπέροχο που είναι, αντ’ αυτού του λέω πώς αισθάνομαι. (Πρόσφατα μου είπε πόσο πολύ τον είχαν τσακίσει τα μπράβο και οι προσδοκίες που απορρέουν από αυτά)\n~Μετά από αρκετή εκπαίδευση σχετικά με την ακρόαση που έκανα στο NVC, προσπαθώ πλέον όταν οι μαθητές μου του ρέικι έρχονται να μου πουν τον καημό τους, να τους ακούω και να είμαι εκεί γι αυτούς χωρίς να ψάχνω μέσα στο κεφάλι μου τι να τους απαντήσω και τι λύση να τους δώσω.\n~ Κάνοντας την τρίτη φορά το βασικό εργαστήριο του NVC πρότεινα και στο παιδί μου που ήταν τότε 14 ετών να το παρακολουθήσει με την εξήγηση ότι θα είναι ο καθένας μόνος του σαν να μην είναι ο άλλος παρών. Ήρθε, και η χαρά μου ήταν πολύ μεγάλη όταν λίγες μέρες μετά τον άκουσα να μου λέει το πρώτο «όχι». Φαντάζομαι ότι, αν είστε γονείς, πιθανά ταλαιπωρημένοι από παιδιά, θα λέτε τώρα από μέσα σας «μα είναι υπέροχο ένα παιδί να σου λέει σχεδόν πάντα ναι…» Για φανταστείτε όμως έναν ενήλικα που έχει πρόβλημα με το όχι, κι, αν δεν μάθει να λέει σε μένα πρώτα το όχι, πώς θα βγει να το πει και παραέξω? Σκέφτηκα ότι σε ένα περιβάλλον δεδομένης αγάπης και αποδοχής θα του είναι πιο εύκολο να εκπαιδευτεί. Τώρα, νέος ενήλικας πια, απολαμβάνω τα «όχι» που τον ακούω ή μαθαίνω ότι λέει, και κατά τη γνώμη μου αυτό το έμαθε στο εργαστήριο με τον Γιώργο, όταν έβαλε το θέμα του και το δούλεψε. Έχοντας ασχοληθεί επαγγελματικά με παιδιά για περίπου 15 χρόνια και μητέρα η ίδια, προτείνω την μη βίαιη επικοινωνία ως ένα από τα καλύτερα εργαλεία στην εκπαίδευση των παιδιών και το πλέον χρήσιμο για όλη τους τη ζωή.\n~Ένα από τα αποτελέσματα του NVC που ζω είναι σαν να υπάρχει ένα φρένο που δεν μ αφήνει να πάρω την κατηφόρα σε σκέψεις και λόγια αρνητικά, εστιαζόμενη στις ανάγκες τις δικές μου η των άλλων. Ένα παράδειγμα είναι τα τρία τελευταία καλοκαίρια που σπαζόμουν χοντρά με την ξαδέλφη μου όταν πήγαινα για ένα μικρό διάστημα σε ένα χωριό που τα σπίτια μας είναι ακριβώς απέναντι και ο δρόμος τελειώνει εκεί. Παρκάρω το αυτοκίνητο μου έξω από το σπίτι στην μεριά μου. Παρκάρει το αυτοκίνητο της πίσω από το δικό μου αλλά στο κέντρο του δρόμου, έτσι ώστε δεν μπορώ να βγω ούτε απ την μια πλευρά ούτε απ την άλλη.. ατελείωτοι οικογενειακοί καυγάδες… Μέχρι που ρώτησα ποια είναι η ανάγκη σου και το κάνεις αυτό και δεν πας είτε στη μια μεριά είτε στην άλλη; Και τότε μου είπε, δεν ξέρω καλό παρκάρισμα και, αν δεν το βάλω στο κέντρο, δεν μπορώ να βγω με την όπισθεν. Τόσο απλό.. πού πήγαν λοιπόν όλα αυτά που έλεγα τόσα χρόνια ότι με γράφει και ότι δεν με υπολογίζει και ένα σωρό άλλα; …\n~ Μέσα από την βίαιη επικοινωνία, έχω αφαιρέσει από τη ζωή μου τις γενικές φράσεις που\nείχαν εγγραφεί στον τρόπο σκέψης μου π.χ « έτσι γίνεται αυτό» και νιώθω απελευθερωμένη με τη σκέψη «και ποιος το λέει ότι έτσι πρέπει να γίνεται;» και ακόμη μπορώ τώρα πιο εύκολα να αντιστρέφω τις γενικότητες των άλλων που έρχονται προς τα μένα.\n~ Κατάφερα να μην πληγώνομαι όταν η μητέρα μου, μου λέει συχνά «είσαι χάλια μ΄ αυτό που φοράς» απλά θέτοντάς της την ερώτηση «εννοείς ότι δεν σ’ αρέσει;» κι εκείνη τώρα απαντά «ε, ναι, δεν μ αρέσει». Οκ, αυτό είναι οκ για μένα, δεν της αρέσει ή δεν της αρέσω μ αυτό που φοράω… Κανένα πρόβλημα. Πόσο διαφορετικό τώρα ακούγεται από αυτά που άκουγα μέχρι τώρα «είναι/είσαι χάλια»\n~ Έμαθα την ουσιαστική διαφορά των λέξεων «αλλά» και «ταυτόχρονα».\nΠαράδειγμα: «Καλή είναι η πρόταση σου να βγούμε, αλλά εγώ είμαι κουρασμένη» και «Καλή είναι η πρότασή σου να βγούμε, ταυτόχρονα εγώ είμαι κουρασμένη. Στην πρώτη περίπτωση χρησιμοποιώντας το «αλλά», διέγραφα το πρώτο μέρος της φράσης και έκλεινα εκεί το θέμα. Στην δεύτερη, υπολογίζω αυτό που θέλει ο άλλος και είμαι ανοιχτή να βρούμε έναν τρόπο…\n~ Ως ένα κύτταρο ενός μεγαλύτερου οργανισμού που θεωρώ ότι είμαι, στις συναναστροφές μου με φίλους, κάνω δοκιμές με τα εργαλεία του NVC να μεταθέτω την συζήτηση σε ένα επίπεδο μεγαλύτερων πιθανοτήτων να λάβουν/ουμε αυτό που έχουν/με ανάγκη, εστιάζοντας τις συζητήσεις είτε αφορούν εμάς του ίδιους είτε εκείνους και άλλους, σε ανάγκες και συναισθήματα παρά σε κρίσεις και διαγνώσεις. Μέσα από αυτές τις προσπάθειες έχω αποκομίσει την εντύπωση ότι και οι ίδιοι αρχίζουν να σκέφτονται και άλλες πιθανότητες, και η ίδια, επανεκπαιδεύομαι σε άλλον τρόπο σκέψης/ομιλίας/συμπεριφοράς.\nΑυτά είναι μερικά από όσα μπορώ αυτή τη στιγμή να μοιραστώ από την εκπαίδευσή μου στο NVC και ένα από αυτά που μ αρέσουν και άφησα για το τέλος, είναι οι άνθρωποι που γνωρίζω στα εργαστήρια, με τους οποίους μετά μπορεί να κάνω πρακτική και όταν τελειώσει το εργαστήριο, μια που ο Γιώργος μας ενθαρρύνει να κάνουμε ομάδες και να δουλεύουμε και μόνοι μας.\nΤέλος, κλείνοντας, ένα από τα δώρα που έχω λάβει είναι η γνωριμία μου με τον μοναδικό απ όσο γνωρίζω πιστοποιημένο (εντός ολίγου) και καταρτισμένο μέσα από συνεχείς εκπαιδεύσεις στην Ελλάδα και το εξωτερικό, εκπαιδευτή της μη βίαιης επικοινωνίας στην Ελλάδα. Η υποστήριξή του σε όλη αυτή τη διαδικασία μεταμόρφωσης, εντός και εκτός εργαστηρίων, και η προθυμία του απλόχερα να προσφέρει την εμπειρία του, τα αυτιά του και την καρδιά του σε μένα (ενδεχομένως και σε αρκετούς άλλους) ήταν πολύτιμη.»\nΗ Μη Βίαιη Επικοινωνία με βοήθησε στην καλύτερη κατανόηση των συναισθημάτων μου και στο να εντοπίζω τις ανάγκες μου. Στο να είμαι πιο ξεκάθαρη πότε ζητώ και πότε απαιτώ κάτι από κάποιον. Στις σχέσεις μου κάθε μορφής όταν αυτό που αληθινά με ενδιαφέρει είναι να κατανοήσω τη θέση του άλλου και να ξεκαθαρίσω μέσα μου τη δική μου.\nΗ Μη Βίαιη Επικοινωνία με έχει βοηθήσει στην επικοινωνία μου με τον εαυτό μου. Στον εσωτερικό μου διάλογο. Με έχει επίσης βοηθήσει στην δουλειά μου στις φυλακές Κορυδαλλού, δηλαδή στην ενδυνάμωση των φυλακισμένων.\nΚάποια από τα πράγματα που κέρδισα μέσα από τη Μη Βίαιη Επικοινωνία είναι να αφουγκράζομαι τις αναγκες των μελών απο ομάδες που λειτουργω, καθώς και να μοιράζομαι περισσότερο την αναγκη μου πισω απο κάθε αίτημα που κάνω προς τους άλλους.\nΠανω απ όλα,όμως, με εχει βοηθησει να δίνω constructive feedback, δηλαδή συγκεκριμένο feedback που περιλαμβάνει το τι δημιουργεί σε εμενα ενα ερεθισμα που προέρχεται απο καποιον άλλο και πως για εμένα θα λειτουργουσε καλύτερα.\nΟ Γίωργος ως εκπαιδευτής είναι ηρεμος, μεθοδικός, με μεγάλη παλέτα ασκησεων και εργαλέιων που με βοήθησαν να βιώσω την θεωρία. Αν εχεις κουραστεί απο power point παρουσιασεις και η μάθηση μεσα απο πράξη ειναι ο αγαπημένος σου τρόπος να μαθαίνεις, ενα training με τον Γιώργο είναι πάντα κατι που θα θυμάσαι για καιρο.\nΜε τη Μη Βίαιη Επικοινωνία έμαθα να καταλαβαίνω καλύτερα τα βαθιά μου συναισθήματα και τις ανάγκες μου μέσα σε καταστάσεις που μου δημιουργούν δυσφορία. Επίσης με έχει βοηθήσει να χρησιμοποιώ συγκεκριμένα παραδείγματα με τους συνομιλητές μου αν έχω κάτι που θέλω να μοιραστώ μαζί τους που με πείραξε, καθώς και τη διαφορά ανάμεσα σε συναισθήματα και επικρίσεις. Όλα αυτά σιγά σιγά με βοηθούν να συνεννοούμαι καλύτερα και πιο αποτελεσματικά με φίλους, οικογένεια, και συνάδελφους όταν υπάρχουν συγκρούσεις.\nΟ Γιώργος είναι πολύ χαλαρός και ήρεμος και ταυτόχρονα μας ενθαρρύνει να πάμε βαθιά με το υλικό ακόμη και σε στιγμές που μπορεί να νιώθουμε ευάλωτα, όταν δύσκολα συναισθήματα ή ανάγκες έρχονται στην επιφάνεια. Ένιωθα πάντα ασφαλής στο εργαστήρι και ενθουσιασμένη με το υλικό που μαθαίναμε. Ο Γιώργος έχει βαθιά γνώση και άνεση με το περιεχόμενο και η μετάφραση του κεντρικού βιβλίου της Μη Βίαιης Επικοινωνίας είναι εξαιρετική.\nΜέσα από τη Μη Βίαιη Επικοινωνία έμαθα να έρχομαι σε σύνδεση με τον εαυτό μου και τις ανάγκες του όταν νιώθω ένα συναίσθημα, να μπαίνω στη διαδικασία να ανιχνεύω το συναίσθημά μου και να το βλέπω ως φιλαρακι (τουλάχιστον αυτό προσπαθώ…κανείς δεν είναι τέλειος!), που θα με χτυπήσει φιλικά στην πλάτη και θα μου πει: ”Ε φίλε τι τρεχει? Ζήσε τη στιγμή, δες την ανάγκη που σου φωνάζει: Είμαι κι εγώ εδώ,δε φταίνε οι άλλοι γι αυτά που νιώθεις…κοίταξέ με στα μάτια με ειλικρίνεια και θα σου πω τη δική σου αλήθεια”.\nΑυτή η σύνδεση με βοήθησε να γυρίσω πίσω στο χρόνο και να εξηγήσω στον εαυτό μου για επιλογές που έκανα ή δεν έκανα και να δω καθαρά το γιατί…ποια ήταν η ανάγκη μου που με οδήγησε σε μια τέτοια επιλογή. Αυτό με συμφιλίωσε περισσότερο με τον εαυτό μου, με ικανοποίησε και με ανακούφισε…\nΣχετικά με τους άλλους, με έβαλε σε μια νέα οπτική να μπαίνω στη διαδικασία να τους βλέπω σαν συνανθρώπους που κι αυτοί προσπαθούν να εκπληρώσουν μια πανανθρώπινη ανάγκη τους για αγάπη, αποδοχή και πολλές άλλες… απλά δεν έμαθαν μια μη βίαιη γλώσσα αλλά εκπαιδεύτηκαν μόνο σε μια γλώσσα επιβολής, ελέγχου και συναισθηματικής βίας.\nΣτην πράξη, λοιπόν, μέχρι στιγμής με ενέπνευσε για να μιλάω με ειλικρίνεια για τις ανάγκες μου και τα συναισθήματά μου με κοντινούς μου ανθρώπους όταν νιώθω άνετα να το κάνω χωρίς πίεση και να παρατηρώ ότι παρόλο το ξάφνιασμα που αρχικά έχουν βοηθά κι αυτούς να ανοιχτούν πρώτα στον εαυτό τους και μετά΄στους άλλους. Αυτό μπορεί να κανει την επικοινωνία πιο φυσική και πιο ειλικρινή.\nΣτην εκπαίδευση με το Γιώργο αισθάνθηκα άνεση, ασφάλεια, ζεστασιά, ελευθερία να είμαι ο εαυτός μου. Πολύ όμορφο για μένα κάθε φορά το τραγουδάκι που ξεκινούσε και έκλεινε τη συνάντηση, έσπαγε τη σοβαροφάνεια και το κλείσιμο στον εαυτό και δημιουργούσε μια ζεστή ατμόσφαιρα να νιώσω” σα στο σπίτι μου” και να ανοιχτώ περισσότερο. ”Όταν οι λέξεις σταματούν να είναι τοίχοι αλλά γίνονται γέφυρες που ενώνουν τις ανθρώπινες καρδιές”, καταλαβαίνω ότι αυτή είναι η γλώσσα της καρδιάς…\nΜαρίνα Ζαχαράτου, εκπαιδευτικός\nΗ Μη Βίαιη Επικοινωνία με έχει βοηθήσει όχι μόνο στις προσωπικές μου σχέσεις, αλλά και στον επαγγελματικό τομέα (στις σχέσεις με τους συναδέλφους, τη διευθύντρια, γονείς κλπ.). Επίσης, άλλαξε τον τρόπο που βλέπω τα πράγματα και τους ανθρώπους – δεν είμαι τόσο αυστηρή, υπάρχει περισσότερη κατανόηση και ενσυναίσθηση και φυσικά και προς τον ίδιο μου τον εαυτό.\nΓια τη διαμεσολάβηση\n«Είχα μια προσωπική εμπειρία διαμεσολάβησης ως συμμετοχος σε συλλογικότητα (Οικοκοινότητα Σπιθάρι). Αποφασίσαμε με άλλο ένα μέλος από τη συλλογικότητα να συμμετάσχουμε σε μια συνάντηση με διαμεσολάβηση του Γιώργου Τσιτσιρίγκου σχετικά με κάποιες διαφωνίες και συγκρούσεις που είχαν ανακύψει μεταξύ μας. Μέσα από τη διαδικασία έγινε φανερό το πως ένιωθε ο καθένας σχετικά με την οπτική του άλλου. Προσωπικά βοηθήθηκα να πάρω την απόφαση της αποχώρησης από το Σπιθάρι αλλά με αμβλυμένα τα δυσάρεστα συναισθήματα που συνόδευαν την απόφασή μου αυτή. Μέσα από αυτή τη διαδικασία εξοικοιώθηκα περισσότερο με τη σημασία της από καρδιάς απόφασης γενικά στη ζωή όποια και αν είναι η απόφαση αυτή.»\n«Όταν συνάντησα τον Γιώργο ήμουν ήδη πολύ ταλαιπωρημένη από στεναχώρια, που προστεθόταν σε στεναχώρια, σαν φύλλα κρεμμυδιού η μία πάνω στην άλλη. Για να διατηρήσω μία κατάσταση πολύ εύθραυστης ηρεμίας μέσα στο σπίτι, δεν μιλούσα καθόλου για πράγματα που με ενοχλούσαν κι έδειχνα ανοχή, σε σημείο που προσβαλλόμουν σαν προσωπικότητα και σαν άνθρωπος. Δεν μπορούσα να εκτονωθώ με κανέναν τρόπο. Ξεροκατάπια εκατοντάδες φορές λέξεις, που θα έπρεπε να εκστομίσω και δεν εκστόμισα για να κερδίσω μία ησυχία από καυγάδες κι ένα πλαίσιο ήρεμο για το παιδί…\nΑυτό που συνέβη με τον Γιώργο στην πρώτη μας συνάντηση, είναι ότι έδωσε χώρο, με απενοχοποίησε απέναντι στα πνιγμένα μου συναισθήματα, στην μεγάλη καλυμμένη θλίψη μου, στην ανάγκη μου να κλάψω, σε έναν εαυτό που αγωνιζόταν να είναι εντάξει απέναντι σε όλους και όλα. Και μίλησα, μίλησα πολύ κι έκλαψα κι άρχισα σιγά σιγά να ξεντύνω το κρεμμύδι.\nΜε βοήθησε να συνειδητοποιήσω ότι μεταξύ των γενεών ότι κληροδοτούνται ακούσια κάποιες μη υγιείς διαδικασίες, οι οποίες μεταφέρονται μέσα στη νέα οικογένεια που δημιουργούν οι δύο σύντροφοι, πολλές φορές αλληλοσυγκρουόμενες.\nΜε βοήθησε να καταλάβω πόσο σημαντικό είναι να μιλάω για τις ανάγκες μου.\nΑυτό που μου άρεσε ιδιαίτερα στον τρόπο που δουλέψαμε, είναι ότι ο Γιώργος δεν παρεμβαίνει με κανέναν τρόπο στις αποφάσεις ή τη ζωή σου, αλλά δημιουργεί έναν ανοιχτό χώρο, ελεύθερο και ζεστό για να μπορέσει κανείς μόνος του να δει τι χρειάζεται και να προχωρήσει.\nΣυζητώντας με τον σύντροφό μου τα θέματά μας ενώπιόν του, καταφέραμε να μιλήσουμε μεταξύ μας χωρίς φόβο, να εμβαθύνουμε κι εν τέλει να συναισθανθούμε ο ένας τον άλλο.\nΠολύ πρόσφατα, κάποιος μου έκανε την ερώτηση «τι δεν θα ήθελες ποτέ να ξεχάσεις». Η απάντηση είναι ότι δεν θα ήθελα να ξεχάσω ότι είμαι άνθρωπος. Μέσα μου αυτή η απάντηση έχει μεγάλες διαστάσεις. Είναι ο ιδανικός τρόπος να υπάρχεις και να στέκεσαι απέναντι στους συνανθρώπους σου, στη φύση, στη μητρότητα, στη ζωή, προφυλάσσοντας το αξιακό σου σύστημα από την πλαδαρότητα των ημερών.\nΓια να μπορώ να υπάρξω έτσι όπως θέλω να υπάρχω, είναι πιο ευχάριστο να προστατεύω τον εαυτό μου και να εκφράζομαι, να μην υποβιβάζω τις επιθυμίες μου, ώστε να μπορεί να υπάρξει ένα υγειές «εγώ», μέσα σ’ ένα μεγάλο «εμείς».\nΗ μη βίαιη επικοινωνία, έτσι όπως τη βίωσα, λειτουργεί πολυδιάστατα, και η αληθινή, ουσιαστική ενασχόληση του Γιώργου με αυτήν, μπορεί να βοηθήσει να λυθούν δυσλειτουργίες στον τρόπο που επικοινωνούμε, έτσι ώστε το εγώ και το εμείς να συνυπάρχουν με έναν όμορφο ανθρώπινο τρόπο».


Πώς μπορούμε να ενισχύσουμε την αίσθηση της ασφάλειας και την αυτοπεποίθηση σε ένα μικρό παιδί;\nΚαθώς τα παιδιά αναπτύσσονται, μεγαλώνουν και διαμορφώνεται η προσωπικότητα τους σταδιακά μαθαίνουν να αισθάνονται ασφάλεια ή ανασφάλεια. Η εσωτερική τους κατάσταση επηρεάζεται σε σημαντικό βαθμό από τις σχέσεις τους με τους γονείς τους, τα αδέρφια και τους άλλους. Ακόμη και ένα παιδί που τα πάει καλά στο σχολείο και έχει πολλούς φίλους μπορεί να αισθάνεται ανασφάλεια σε ένα βαθύτερο επίπεδο εαν νιώθει οτι δεν μπορεί να στηριχθεί στην μαμά ή στον μπαμπά. Παρομοίως, ένα παιδί που δείχνει ανασφαλές και πηγαίνει για παράδειγμα, στο δωμάτιο των γονιών του το βράδυ ή τους ψάχνει γενικώς, μπορεί να νιώθει ασφάλεια βαθιά μέσα του αν γνωρίζει οτι μπορεί να στηριχθεί στους γονείς του όποτε τους χρειαστεί. Μπορεί το συγκεκριμένο παιδί να αισθάνεται ελεύθερο να εκφράσει οτι τους χρειάζεται γιατί ξέρει οτι θα ανταποκριθούν. Οι γονείς μπορούν να αρχίσουν με απλούς καθημερινούς τρόπους να χτίζουν τις βασικές ικανότητες του παιδιού που οδηγούν σε μια σταθερή εσωτερικευμένη αίσθηση ασφάλειας και να αρχίσει έτσι να πλάθεται και η ικανότητα του για ενσυναίσθηση. Η ικανότητα των παιδιών να κατακτήσουν τον κόσμο ως ενήλικες σχετίζεται με το πόσο βοηθάμε να επεκταθεί το εύρος της ενσυναίσθησης. Πώς όμως μπορούμε να κάνουμε τα μικρά παιδιά να αισθάνονται περισσότερη ασφάλεια και αυτοπεποίθηση;\nΑφήνουμε το παιδί να μας καθοδηγήσει: Ένας γονιός όταν παίζει με το παιδί του είναι καλό να βρίσκεται στο επίπεδο του και μπορεί κατά τη διάρκεια του παιχνιδιού να αφήνει το παιδί να είναι εκείνο αρχηγός. Ο γονιός μπορεί απλά να ακολουθεί. Ο κόσμος ενός μικρού παιδιού είναι κυρίως στο πάτωμα όπου αισθάνεται μεγαλύτερη άνεση, εκεί δηλαδή όπου είναι τα αγαπημένα του αντικείμενα και παιχνίδια. Όταν κατεβαίνετε στο επίπεδο του παιδιού του δημιουργείτε μια αίσθηση ισότητας που το ενθαρρύνει να αλληλεπιδράσει μαζί σας και να πάρει πρωτοβουλία. Το να είστε στο επίπεδο του παιδιού μπορεί βέβαια να σημαίνει και οτι απλά κάνετε αστείες γκριμάτσες καθώς του αλλάζετε πάνα ή οτι μιλάτε στο μωρό σας καθώς κάνετε δουλειές του σπιτιού κλπ. Η αλληλεπίδραση με το παιδί μπορεί να συμβαίνει παντού και κάθε ώρα καθώς επιβεβαιώνετε το παιδί οτι συμμετέχετε στον «δικό του κόσμο» όπου πρωταγωνιστούν οι ιδέες του και τα ενδιαφέροντα του.\nΑφήνουμε το παιδί να επιλέξει τις δραστηριότητες: Κάθε είδος παιχνιδιού που μοιράζεστε είναι σημαντικό αρκεί να το βρίσκετε και οι δυο ευχάριστο. Εαν βρίσκεστε στη θέση να διαλέγετε εσείς συχνά τί παιχνίδι θα παίξετε προσπαθήστε να ενθαρρύνετε το παιδί να ηγηθεί του παιχνιδιού και να παίξετε με τους δικούς του ρυθμούς. Κάθε γονιός προτιμάει διαφορετικές δραστηριότητες. Είναι καλό να έχει κανείς διαφορετικούς ρόλους αρκεί να δείχνετε τον απαραίτητο ενθουσιασμό σε ό,τι κάνετε. Τα παιδιά χρειάζονται σε κάποιες δραστηριότητες να είναι εκείνοι οι αρχηγοί, ακόμη και ένα μωρό 8 μηνών μπορεί να θέλει να είναι εκείνο υπεύθυνο της ώρας του παιχνιδιού. Βέβαια, δεν πρέπει να ξεχνάμε οτι ισχύουν τα βασικά όρια: δεν χτυπάμε και δεν καταστρέφουμε παιχνίδια. Με ένα βρέφος θα μπορούσατε να κάνετε ό,τι κάνει για παράδειγμα, να χειροκροτήσετε ή να παράγετε τους ίδιους ήχους. Ακόμη, μπορείτε να μιμηθείτε τις χειρονομίες του και τον συναισθηματικό του τόνο με τις δικές σας εκφράσεις. Με ένα μεγαλύτερο παιδί, αν βλέπετε οτι ζωγραφίζει ή χτίζει τουβλάκια μπορείτε ήρεμα να προσπαθήσετε να συμμετέχετε κι εσείς. Η εγγύτητα που δημιουργείται, όταν συχνά ακολουθούμε τα ενδιαφέροντα του παιδιού στο δικό του επίπεδο, είναι απαραίτητο κομμάτι για την ολοκλήρωση του παζλ της εσωτερικευμένης ασφάλειας του παιδιού.\nΑμοιβαία επικοινωνία: Όταν αρχίσετε να ακολουθείτε το παιδί σας και χτίσετε πάνω στα ενδιαφέροντα του, τότε θα παρατηρήσετε οτι θα αρχίσει συχνά να ανταποκρίνεται σε ό,τι λέτε ή κάνετε. Ο Greenspan αναφέρεται σε αυτή τη διαδικασία ως ¨άνοιγμα και κλείσιμο των κύκλων επικοινωνίας¨. Όταν για παράδειγμα, το παιδί μετακινεί το φορτηγάκι του και εσείς μετακινείτε το αυτοκινητάκι δίπλα του και λέτε «Πού πάμε;» ανοίγετε έναν κύκλο επικοινωνίας. Εαν το παιδί χτίσει πάνω σε αυτό που είπατε και πει «Πηγαίνουμε στο σπίτι» ή κάνει κάποια κίνηση με νόημα, τότε κλείνει τον κύκλο επικοινωνίας. Η συνεργασία στο παιχνίδι ενθαρρύνει το παιδί, όχι μόνο να πάρει πρωτοβουλία αλλά και να ανταποκριθεί σε ό,τι έχετε εσείς να προσθέσετε στο παιχνίδι. Η ικανότητα να συντονιστείς με έναν άλλον άνθρωπο σε ένα συνεχιζόμενο διάλογο είναι μια από τις βασικές ικανότητες που οδηγούν στο αίσθημα της ασφάλειας.\nΔημιουργούμε το κατάλληλο περιβάλλον για παιχνίδι: Καλό είναι να προσφέρετε στο παιδί τα κατάλληλα παιχνίδια ανάλογα με την ηλικία του ώστε να ενισχύσετε την ικανότητα του να ανοίξει διάλογο με σας, όπως κουκλάκια/φιγούρες, αυτοκινητάκια ή τουβλάκια. Μπορείτε ακόμη να τα δημιουργήσετε μόνοι σας, δεν έχει σημασία για ένα παιδί πόσο τέλεια φταγμένο είναι το παιχνίδι του. Εσείς και το παιδί σας μπορείτε να χρησιμοποιήσετε τα παιχνίδια του μαζί για να αναζητήσετε τα φυσικά του ενδιαφέροντα. Μπορείτε να συμβάλετε ώστε να αποκτήσουν όλα αυτά ζωή και να τα χρησιμοποιήσετε ώστε να ενισχύσετε τις δημιουργικές αλληλεπιδράσεις μεταξύ σας. Σε πολλά παιδιά είναι ευκολότερο να εξερευνήσουν μέσα από το φανταστικό παιχνίδι κάποιες αληθινές καταστάσεις και συναισθήματα, που μπορεί να τους δημιουργούν ακόμη και φόβο στην καθημερινότητα τους. Το μέρος που το παιδί παίζει είναι ένα ασφαλές περιβάλλον όπου μπορεί το ίδιο να πειραματιστεί με διαφορετικά συναισθήματα.\nΕπεκτείνουμε τον διάλογο: O καλύτερος τρόπος να επεκτείνουμε την επικοινωνία με το παιδί είναι η εποικοδομητική αλληλεπίδραση καθώς το βοηθάμε να πετύχει τον στόχο του. Για παράδειγμα, βλέπετε το μωρό σας να δείχνει ένα αρκουδάκι στο ράφι που δεν μπορεί να φτάσει. Όταν παίρνετε το παιχνίδι και ρωτάτε «Αυτό θέλεις;» και εκείνο πάει να το πιάσει με ένα μεγάλο χαμόγελο το βοηθάτε να πετύχει τον στόχο του καθώς επεκτείνετε την αλληλεπίδραση μαζί του. Σε ένα νήπιο θα μπορούσατε ακόμη να δημιουργήσετε «εμπόδια» κατά το παιχνίδι, π.χ. να κάνετε το χέρι σας φράχτη ή τουνελ καθώς περνάει το αυτοκινητάκι και γενικά να προσπαθείτε να δημιουργείτε ολοένα και περισσότερα κίνητρα.\nΑφήνουμε τα συναισθήματα θυμού να εμφανιστούν στο παιχνίδι: Σε περίπτωση που το παιδί είναι απασχολημένο με θέματα θυμού και επιθετικότητας κατά το παιχνίδι και κάνει π.χ. τα κουκλάκια να χτυπιούνται έντονα, δεν είναι απαραίτητο να ρωτήσετε «Γιατί είναι το αρκουδάκι τόσο θυμωμένο;», μπορείτε όμως να πείτε «Αχα, θέλει πολύ να τους χτυπήσει, πρέπει να έχει θυμώσει πολύ με κάτι». Καθώς αναγνωρίζετε τί συμβαίνει χωρίς να ασκήσετε κριτική το παιδί ασθάνεται οτι σας έχει με το μέρος του. Η συμβολική και λεκτική έκφραση των συναισθημάτων συχνά βοηθάει το παιδί να μάθει να τα καταλαβαίνει και να τα ρυθμίζει καλύτερα. Είναι καλό να ξέρει το παιδί οτι μπορεί να εξερευνά θέματα επιθετικότητας και θυμού μέσα στο παιχνίδι αλλά οτι δεν μπορεί να εκφράζεται με τον ίδιο τρόπο στην πραγματικότητα, δηλαδή να χτυπάει τους γύρω του όπως χτυπάει τα κουκλάκια. Όσα λέτε σε ένα παιδί μέσα στο παιχνίδι θα το βοηθήσει να χρησιμοποιεί τις ιδέες του και θα δυναμώσει την ικανότητα να συζητάτε και να βάζετε τα κατάλληλα όρια σχετικά με την επιθετική συμπεριφορά.\nΤο κλειδί για να ενισχύσετε την αίσθηση της ασφάλειας στα παιδιά είναι να τα βοηθήσετε να χτίσουν τις βασικές ικανότητες ώστε να μπορούν να καταλάβουν, να εκφράσουν και να διαβάσουν συναισθηματικά μηνύματα και να καταφέρουν να χρησιμοποιούν τις ιδέες τους για να επιλύουν καθημερινά προβλήματα και να σκέφτονται λογικά. Αντί να αφήνετε ένα παιδί να διαφεύγει στην επιθετικότητα, στην απομόνωση ή σε έντονα ξεσπάσματα όταν αισθάνεται άγχος ή ανασφάλεια, μπορείτε να το βοηθήσετε να βρει αποτελεσματικότερους τρόπους διαχείρισης του θυμού και του άγχους που το πλημμυρίζουν.\nGreenspan, S. (2002). The Secure Child. Da Capo Press\n#ανάπτυξη #γονείς #παιχνίδι #αυτοπεποίθηση #ασφάλεια\nTo παιχνίδι μας φέρνει κοντά στα παιδιά..\nΣυναισθηματικός Δεσμός & Βρέφος\nΠώς μαθαίνει ένα παιδί να ρυθμίζει τα συναισθήματα & τη συμπεριφορά του;\nΜπαμπάς & Παιδί\nΜια μικρή έρευνα προσφέρει ενθαρρυντικά στοιχεία σχετικά με την πρώιμη παρέμβαση σε μωρά που εμφανίζ\nO εγκέφαλος ενός μωρού χρειάζεται αγάπη για να αναπτυχθεί..\n«Ήσουν καλό παιδί φέτος; Ο Άγιος Βασίλης όλα τα βλέπει..» μια ερώτηση που όλα τα παιδιά φοβούνται.\nΜε αφορμή τα Χριστούγεννα..\nΑδελφικοί καβγάδες-πώς θα ενισχύσουμε θετικά τις σχέσεις ανάμεσα στα αδέρφια;\nΝα παίζετε με τα παιδιά σας..το έχουν ανάγκη!\nΠειθαρχία χωρίς φωνές..γίνεται;\nMεγαλώνοντας χαρούμενα παιδιά\nΌταν τα παιδιά θυμώνουν\nΜεγαλώνοντας συναισθηματικά υγιή αγόρια


ΜΙΧΑΛΗΣ ΑΣΛΑΝΗΣ - ''Η ΖΩΗ ΕΙΝΑΙ ΜΙΚΡΗ ΓΙΑ ΝΑ ΕΙΝΑΙ ΘΛΙΒΕΡΗ''. ΕΦΥΓΕ ΜΕ ΕΝΑ ΠΑΡΑΠΟΝΟ ,ΑΥΤΟΣ Ο ΚΑΛΟΣ Ο ΑΝΘΡΩΠΟΣ. ΕΞΗ ΧΡΟΝΙΑ ΜΑΚΡΙΑ ΜΑΣ. ΗΤΑΝ 28 ΑΥΓΟΥΣΤΟΥ 2013. - Alpha1News\nHome / Πολιτισμός / ΜΙΧΑΛΗΣ ΑΣΛΑΝΗΣ - ''Η ΖΩΗ ΕΙΝΑΙ ΜΙΚΡΗ ΓΙΑ ΝΑ ΕΙΝΑΙ ΘΛΙΒΕΡΗ''. ΕΦΥΓΕ ΜΕ ΕΝΑ ΠΑΡΑΠΟΝΟ ,ΑΥΤΟΣ Ο ΚΑΛΟΣ Ο ΑΝΘΡΩΠΟΣ. ΕΞΗ ΧΡΟΝΙΑ ΜΑΚΡΙΑ ΜΑΣ. ΗΤΑΝ 28 ΑΥΓΟΥΣΤΟΥ 2013.\nΜΙΧΑΛΗΣ ΑΣΛΑΝΗΣ - ''Η ΖΩΗ ΕΙΝΑΙ ΜΙΚΡΗ ΓΙΑ ΝΑ ΕΙΝΑΙ ΘΛΙΒΕΡΗ''. ΕΦΥΓΕ ΜΕ ΕΝΑ ΠΑΡΑΠΟΝΟ ,ΑΥΤΟΣ Ο ΚΑΛΟΣ Ο ΑΝΘΡΩΠΟΣ. ΕΞΗ ΧΡΟΝΙΑ ΜΑΚΡΙΑ ΜΑΣ. ΗΤΑΝ 28 ΑΥΓΟΥΣΤΟΥ 2013.\nΓιατί αυτοκτόνησε ο Μιχάλης Ασλάνης. Τα οικονομικά προβλήματα λύγισαν τον σχεδιαστή .\nΔύο γυναίκες που εμπιστευόταν και συνεργαζόταν μαζί του, τον έκλεψαν.\nΣύμφωνα μάλιστα με τον συνεργάτη του Γιώργο Κουτούλια, του είχαν κλέψει 300 νυφικά, 80.000€ και δεκάδες βραδινά φορέματα.Μια αναποδογυρισμένη καρέκλα, μια παντόφλα, κάποια πεσμένα ρούχα και μερικά χειρόγραφα στο ξύλινο πάτωμα βρίσκονταν στο σημείο που βρέθηκε νεκρός ο σχεδιαστής μόδας .\nΟ Ασλάνης αυτοκτόνησε έχοντας λυγίσει από τις οικονομικές δυσκολίες. Ο σχεδιαστής είχε γράψει στο ημερολόγιό του λεπτομερώς τι πρέπει να κάνουν ο δικηγόρος και οι συνεργάτες του για να συνεχίσει να λειτουργεί ο οίκος μόδας στον οποίο αφιερώθηκε επί 40 χρόνια.\nΣτο διαμέρισμα είχαν βρεθεί επίσης τέσσερις σελίδες με ιδιόχειρες σημειώσεις στην ελληνική και τη γαλλική γλώσσα.\nΜΙΧΑΛΗΣ ΑΣΛΑΝΗΣ - ''Η ΖΩΗ ΕΙΝΑΙ ΜΙΚΡΗ ΓΙΑ ΝΑ ΕΙΝΑΙ ΘΛΙΒΕΡΗ''. ΕΦΥΓΕ ΜΕ ΕΝΑ ΠΑΡΑΠΟΝΟ ,ΑΥΤΟΣ Ο ΚΑΛΟΣ Ο ΑΝΘΡΩΠΟΣ. ΕΞΗ ΧΡΟΝΙΑ ΜΑΚΡΙΑ ΜΑΣ. ΗΤΑΝ 28 ΑΥΓΟΥΣΤΟΥ 2013. Reviewed by mixalistamou on 28.8.19 Rating: 5


Φθηνές πτήσεις προς Περού από 537€ - KAYAK\nΒρείτε φθηνές πτήσεις προς Περού\nΨάξτε ταυτόχρονα σε εκατοντάδες ταξιδιωτικές ιστοσελίδες για προσφορές πτήσεων προς Περού\nΟι τελευταίες προσφορές πτήσεων προς Περού\nΠτήση από Αθήνα Ελευθέριος Βενιζέλος προς Λίμα J Chavez Intl\nΚορυφαίες συμβουλές για να βρείτε φθηνές πτήσεις προς Περού\nΨάχνετε φθηνά αεροπορικά εισιτήρια προς Περού; Το 25% των χρηστών μας βρήκε εισιτήρια προς Περού με Από Αθήνα 922€ για απλή μετάβαση - 1.183€ με επιστροφή, από Θεσσαλονίκη 1.226€ με επιστροφή, από Ηράκλειο 1.932€ με επιστροφή ή λιγότερα\nΟι μήνες υψηλής ζήτησης είναι ο Ιανουάριος, ο Νοέμβριος και ο Δεκέμβριος. Ο φθηνότερος μήνας για να πετάξετε προς Περού είναι ο Φεβρουάριος.\nΕπιλέξτε το προτιμώμενο αεροδρόμιο αναχώρησης και τις ημ/νίες ταξιδιού σας στην παραπάνω φόρμα αναζήτησης για να ανακαλύψετε τις τελευταίες προσφορές πτήσεων προς Περού.\nΣυχνές Ερωτήσεις: Κράτηση πτήσεων προς Περού\nΠόσο διαρκεί η πτήση προς Περού;\nΗ μέση απευθείας πτήση από Ελλάδα προς Περού διαρκεί 28ώ 19λ για μια απόσταση 11581 χλμ. Το δημοφιλέστερο δρομολόγιο είναι Αθήνα - Λίμα με μέση διάρκεια πτήσης 19ώ 30λ.\nΠοια είναι η φθηνότερη πτήση προς Περού;\nΤο φθηνότερο εισιτήριο προς Περού από Ελλάδα που βρέθηκε τις τελευταίες 72 ώρες ήταν 922€ για απλή μετάβαση και 1.019€ με επιστροφή. Το δημοφιλέστερο δρομολόγιο είναι από Αθήνα προς Λίμα και το φθηνότερο αεροπορικό εισιτήριο που βρέθηκε για αυτήν τη διαδρομή τις τελευταίες 72 ώρες ήταν 1.196€ με επιστροφή.\nΠοιοι είναι οι δημοφιλέστεροι προορισμοί στο Περού;\nΛίμα: Ο δημοφιλέστερος προορισμός με βάση τις αναζητήσεις πτήσεων στην KAYAK (86% των συνολικών αναζητήσεων προς Περού). Οι αμέσως επόμενοι προορισμοί είναι: Αρεκίπα (9%) και Κούζκο (5%).\nΟι 5 κορυφαίες αεροπορικές εταιρείες που πετάνε προς Περού\nΠλεονεκτήματα: "delayed. equipment failure."\nΜειονεκτήματα: "Couldn't choose seats online and couldn't check in my wife online"\nΜειονεκτήματα: "English speaking staff."\nΠλεονεκτήματα: "Everything was on time. Food was good and movie selection was good"\nΠλεονεκτήματα: "Food great"\nΜειονεκτήματα: "Everything exelente"\nΠλεονεκτήματα: "Flight from LAX to Lima good enough. Flight from Lima to Buenos Aires very bad. Old plane food sucked and entertainment non existent."\nΠλεονεκτήματα: "Very smooth flight. Good service and food though the items on the food tray were just the meal and a dessert snack. Other airlines have food trays with salad, fruit, the entree and a snack dessert. But as long as we get there safe and sound I am ok."\nΜειονεκτήματα: "Boarding process in Miami was chaotic. Started late as the crew reported late to the flight. Nobody knew what's going on until the gate agents made an announcement that the crew was reporting late. We departed almost an hour late."\nΠλεονεκτήματα: "It was my first time flying with LATAM and I loved it! The planes are amazing, such a great taste for everything. Delicious food! Everyone was so nice and helpful! Very attentive and polite. Definitely will be looking forward to travel with then again!"\nΠλεονεκτήματα: "crew and service excellent.."\nΜειονεκτήματα: "Too small seating space"\nΠλεονεκτήματα: "Friendly and helpful staff"\nΜειονεκτήματα: "Tight space between seats"\nΠλεονεκτήματα: "Punctual, clean, courteous , good entertainment, steel cutlery."\nΠλεονεκτήματα: "Smooth ride. Nice hospitality in the evening flt."\nΜειονεκτήματα: "No good food options"\nΠλεονεκτήματα: "Free wine"\nΜειονεκτήματα: "Seats aren't so comfortable"\nΜειονεκτήματα: "The flight was delayed in LAX, and consequently I missed my connection to Cuzco. My luggage was also misplaced"\nΠλεονεκτήματα: "food was tasty"\nΜειονεκτήματα: "Confort, sits to small"\nΠλεονεκτήματα: "Comfortable space! Great entertainment ! Friendly staff"\nΜειονεκτήματα: "Not many food choices"\nΜέτρα ασφαλείας αεροπορικών εταιρειών που πραγματοποιούν πτήσεις προς Περού\nΟι αεροπορικές εταιρείες που πραγματοποιούν πτήσεις προς Περού έχουν θέσει σε εφαρμογή μέτρα ασφαλείας και προσαρμοσμένες πολιτικές για να εξυπηρετήσουν καλύτερα τις ανάγκες των επιβατών. Οι πολιτικές ενδέχεται να διαφέρουν ανάλογα την αεροπορική.\nΚαθημερινός καθαρισμός, εγκατάσταση φίλτρων HEPA στην καμπίνα στις πτήσεις προς Περού\nΗ χρήση της μάσκας στην καμπίνα είναι υποχρεωτική, παρέχονται μάσκες στις πτήσεις προς Περού\nΟι μεσαίες θέσεις δεν είναι διαθέσιμες για κράτηση στις πτήσεις προς Περού\nΤεστ αντισωμάτων, τεστ για συμπτώματα στις πτήσεις προς Περού\nΚατάργηση χρέωσης αλλαγής. Αναζητήστε ευέλικτες πτήσεις προς Περού\nΚλείστε φθηνά αεροπορικά εισιτήρια προς Περού\nΠερού - Ελλάδα\nΠερού - Πτήσεις\nΒρείτε πτήσεις προς Περού στην KAYAK. Βρείτε φθηνά εισιτήρια προς όλους τους προορισμούς στην πόλη Περού από οπουδήποτε στην πόλη Ελλάδα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής προς όλους τους προορισμούς στην πόλη Περού από οπουδήποτε στην πόλη Ελλάδα.


Πρόγραμμα για την Ψηφιακή Αναβάθμιση και Μετασχηματισμό Υφιστάμενων Μικρομεσαίων Επιχειρήσεων\nΕπιχορηγήσεις 70 εκατ. ευρώ για την Ψηφιακή Αναβάθμιση στο πλαίσιο του Επιχειρησιακού Προγράμματος Ανταγωνιστικότητα Επιχειρηματικότητα Καινοτομία (ΕΠΑνΕΚ). Ετοιμες προς προκήρυξη οι δράσεις που αποσκοπούν στην ενίσχυση της ψηφιακής ταυτότητας των μικρομεσαίων επιχειρήσεων.\nΠαρακάτω παρουσιάζονται τα βασικά σημεία της αναμενόμενης προκήρυξης.\nΒασικός στόχος της δράσης είναι η ενίσχυση της ψηφιακής ταυτότητας πολύ μικρών, μικρών και μεσαίων επιχειρήσεων.\nΠολύ μικρές, μικρές και μεσαίες επιχειρήσεις που είναι ψηφιακά ανώριμες (κατάταξη σε χαμηλή ή μέση ψηφιακή βαθμίδα).\nΤα επενδυτικά σχέδια που θα χρηματοδοτηθούν θα αφορούν επιχειρήσεις με τις ακόλουθες ιδιότητες:\nμη προβληματικές ΜΜΕ που λειτουργούν νόμιμα στην Ελληνική Επικράτεια\nέχουν κλεισμένες τουλάχιστον δύο πλήρεις διαχειριστικές χρήσεις\nέχουν θετικό (>0) αποτέλεσμα προ φόρων, τόκων και αποσβέσεων σε μία από τις 3 διαχειριστικές χρήσεις που προηγούνται του έτους υποβολής της αίτησης χρηματοδότησης και για τις οποίες έχει ήδη υποβληθεί φορολογική δήλωση.\nδεν αποκλείονται με βάση το άρθρο 40 του Ν. 4488/2017\nΠροϋπολογισμός ανά έργο\nΟ προϋπολογισμός ανά έργο κυμαίνεται από 10.000,00 € μέχρι το 50% του μέσου κύκλου εργασιών των δύο διαχειριστικών χρήσεων που προηγούνται του έτους υποβολής της αίτησης χρηματοδότησης και για τις οποίες έχει ήδη υποβληθεί φορολογική δήλωση και μέχρι 80.000 ευρώ, για ψηφιακά ώριμες επιχειρήσεις.\nΟ προϋπολογισμός ανά έργο κυμαίνεται από 10.000,00 € και μέχρι το 50% του μέσου κύκλου εργασιών των δύο διαχειριστικών χρήσεων που προηγούνται του έτους υποβολής της αίτησης χρηματοδότησης και για τις οποίες έχει ήδη υποβληθεί φορολογική δήλωση και μέχρι 200.000 ευρώ, για ψηφιακά πιο ώριμες επιχειρήσεις.\nΠοσοστό ενίσχυσης/ Ιδιωτική Συμμετοχή\nΤο ποσοστό ενίσχυσης καθορίζεται στο 50% του επενδυτικού σχεδίου.\nΕξοπλισμός (μέχρι 100% του επενδυτικού σχεδίου)\nΛογισμικό (μέχρι 100% του επενδυτικού σχεδίου)\nΥπηρεσίες Τεχνολογιών & Επικοινωνιών (ΤΠΕ) (μέχρι 25% του επενδυτικού σχεδίου).\nΟι δαπάνες θα πρέπει να επιφέρουν ουσιαστική αλλαγή στα ψηφιακά χαρακτηριστικά και να οδηγήσουν στην ψηφιακή αναβάθμιση της επιχείρησης κατά μια τουλάχιστον βαθμίδα.\nΗ οριστική πρόσκληση της δράσης αναμένεται να εκδοθεί εντός του A’ εξαμήνου του 2018.\nΩς ημερομηνία έναρξης των επιλέξιμων δαπανών ορίζεται η ημερομηνία δημοσίευσης της πρόσκλησης.\nΗ περίοδος υλοποίησης των επενδυτικών σχεδίων ορίζεται σε 12 μήνες από την έγκριση.\nΓια περισσότερες πληροφορίες, επικοινωνήστε με τα γραφεία της εταιρείας μας ή μπορείτε να κατεβάσετε το ενημερωτικό κάνοντας κλικ εδώ.


Media 15/10/2019 21:46\nΌσα αναφέρει στο facebook.\nΣε μία σοβαρή καταγγελία προχώρησε ο δημοσιογράφος Γιώργος Καρελλάς.\nΌπως αναφέρει στον προσωπικό του λογαριασμό στο facebook η ιστοσελίδα iefimerida.gr δεν δημοσίευσε κείμενο που είχε στείλει για τον Κυριάκο Μητσοτάκη.\nΑκολουθεί(αυτοαναφορική-και συγγνώμη εξαρχής γι’ αυτό) ανάρτηση, λίγο μεγαλύτερη από τις συνήθεις:\nΓνωρίζω ότι ο εξουσίες-πλην ελαχίστων και μεμονωμένων εξαιρέσεων-δεν ανέχονται την κριτική. Αυτό είναι διαχρονικό. Εχοντας, λοιπόν, πάρει αυτό το μάθημα, μετά το 2011 που έκλεισε η «Ελευθεροτυπία»(όαση ελευθερίας της έκφρασης), το πρώτο και σχεδόν μοναδικό που ρωτούσα όσους μου ζητούσαν να γράφω άρθρα ήταν: «Θα γράφω ελεύθερα αυτό που θέλω;». Στην αναμενόμενη απάντηση «ναι, φυσικά» κι επειδή γνωρίζω πού βρισκόμαστε, ξαναρωτούσα: «Επειδή τα κείμενά μου περιέχουν σκληρή, επιθετική, κριτική, θα τα αντέξετε;». Κι όταν η απάντηση ήταν «ασφαλώς, κανένα πρόβλημα», ξαναρωτούσα: «Αν σας πάρει ο τάδε ή δείνα πολιτικός ή άλλος ισχυρός παράγοντας, που δεν θα του αρέσουν αυτά που διαβάζει, τι θα γίνει;». Η απάντηση ήταν: «Δεν μας ενδιαφέρει. Τα κείμενα θα δημοσιεύονται κατευθείαν όπως θα τα στέλνεις». Στην τελευταία φάση αυτής της περιπέτειας, μού ζήτησε συνεργασία η ιστοσελίδα iefimerida.gr. Επαναλαμβάνω, μου ζήτησε, δεν ζήτησα εγώ. Και δέχτηκα καλόπιστα όλες τις διαβεβαιώσεις που προανέφερα. Μέσα σε ενάμιση μήνα πρόλαβα να γράψω 24 κείμενα. Στο 25ο έγινε αυτό που φαντάζεσθε. ΔΕΝ δημοσιεύθηκε ποτέ. Το ποστάρω εδώ για όσους έχουν την περιέργεια και την υπομονή να καταλάβουν γιατί. Γηράσκω αεί διδασκόμενος. Και, δυστυχώς, όπως λέει ο στίχος του ποιητή, ελαφρώς παραλλαγμένος για την περίσταση, «το μέλλλον(της ενημέρωσης) θα έχει πολύ ξηρασία». Ιδού το …βέβηλο κείμενο:\nTΙΤΛΟΣ: Κλώνοι του Αδωνι και του Πλεύρη χαλάνε το «κεντρώο» αφήγημα του Μητσοτάκη…\nΜέσα σ’ αυτό το κλίμα χάνονταν και υποβαθμίζονταν οι κραυγές, η ακροδεξιά ρητορεία και οι εθνικοπατριωτικές κορώνες στελεχών της ΝΔ σε κρίσιμα θέματα. Οσοι έλεγαν ότι αυτές τις κραυγές η ΝΔ θα τις βρει μπροστά της όταν έρθει στην εξουσία, επίσης δεν ακούγονταν. Ηταν θέμα χρόνου να δούμε την επιβεβαίωση.\nΤα παιδιά αυτά, λοιπόν, είναι πολιτικοί κλώνοι του Αδωνι Γεωργιάδη και του Θανάση Πλεύρη. Είχαν πιστέψει ότι, μόλις το κόμμα τους θα ερχόταν στην εξουσία, θα λυνόταν το προσφυγικό πρόβλημα. Τώρα βλέπουν τους σημερινούς υπουργούς να ζητούν από τους δημάρχους(και) της ΝΔ να πάρουν πρόσφυγες και μετανάστες στους δήμους τους. Και γράφουν ακροδεξιά και ρατσιστικά παραληρήματα, όπως αυτό που περιλαμβάνεται στην επιστολή της νεαρής προέδρου της τοπικής ΟΝΝΕΔ. Πάλι καλά που δεν ζήτησε από τον Χρυσοχοίδη αυτό που είχε ζητήσει ο (του ΛΑΟΣ) Πλεύρης, δηλαδή να υπάρχουν «νεκροί μετανάστες στα σύνορα» και όσοι μετανάστες έρχονται εδώ «να ζουν μια κόλαση».\nΟ Αδωνις και ο Πλεύρης έπαψαν πια να λένε τέτοια. Είναι υπουργοί και βουλευτές και φυλάγονται. Αλλά ο σπόρος , που έχουν σπείρει, έχει φυτρώσει. Υπάρχουν κλώνοι τους παντού. Από τον φανφαρόνο Μπογδάνο, που έχει χαρακτηρίσει τους μετανάστες «εισβολείς», μέχρι έναν άλλον που μίλησε για «μετανάστη-πίθηκο» και τώρα την ΟΝΝΕΔίτισσα, που φοβάται ότι η γειτονιά της θα…μολυνθεί από τους μετανάστες.\nΟλοι αυτοί δεν είναι μεμονωμένες περιπτώσεις. Ο ακροδεξιός λόγος είναι ισχυρός στη ΝΔ. Και στην περίπτωση του μεταναστευτικού ο κ. Μητσοτάκης δεν θα ξεμπερδέψει εύκολα. Οσο η ΝΔ ήταν στην αντιπολίτευση, όλα καλύπτονταν από το αντι-ΣΥΡΙΖΑ μένος. Τώρα ο κ. Μητσοτάκης θα καλείται κάθε τρεις και λίγο να συμμαζεύει τους Μπογδάνους, τους Γιάνναρους και τις Νικητοπούλου.\nΤο λέει πολύ καλά αυτή η παροιμία: «Όποιος κατουράει στη θάλασσα το βρίσκει στο αλάτι».\nΚατερίνα Ακριβοπούλου: Τι συμβαίνει με τη νέα της τηλεοπτική στέγη;


Ξεκίνησαν οι εργασίες για την πλήρη ανακατασκευή των αθλητικών εγκαταστάσεων του Θεμιστόκλειου Σταδίου – Peiraiotika GR\nΞεκίνησαν οι εργασίες για την πλήρη ανακατασκευή των αθλητικών εγκαταστάσεων του Θεμιστόκλειου Σταδίου\nΤο έργο της ανακατασκευής του ιστορικού «Θεμιστόκλειου», πραγματοποιείται έπειτα από την εκπόνηση τεχνικής μελέτης από τον Δήμο Πειραιά, με χρηματοδότηση της Περιφέρειας Αττικής, προϋπολογισμού 1.373.721,69 ευρώ, στο πλαίσιο Προγραμματικής Σύμβασης μεταξύ Περιφέρειας Αττικής και Δήμος Πειραιά – Municipality of Piraeus.\nΗ ανακατασκευή του Θεμιστόκλειου Σταδίου:\nΤο Θεμιστοκλειο Στάδιο αποτελείται από τον στίβο και δύο κτήρια, ένα ισόγειο επιφανείας 106 τ.µ. περίπου µε αποδυτήρια για τις ανάγκες του στίβου και ένα διώροφο επιφανείας 410 τ.µ. περίπου, το οποίο παραµένει κενό διότι έχει υποστεί ζηµιές από τους σεισµούς του 1999 και έκτοτε δεν έχει επισκευασθεί.\nΟ Δήμαρχος Πειραιά κ. Γιάννης Μώραλης, σε δήλωσή του τόνισε πως η ανακατασκευή του Θεμιστόκλειου Σταδίου, είναι μια ακόμη δέσμευση της Δημοτικής Αρχής, η οποία γίνεται πράξη.\n«Από την πρώτη στιγμή που αναλάβαμε καθήκοντα, θέσαμε ως προτεραιότητα την αναβάθμιση των αθλητικών εγκαταστάσεων της πόλης μας και ιδιαίτερα του Θεμιστόκλειου Σταδίου, καθώς πρόκειται για έναν αθλητικό χώρο, που επί πολλά χρόνια ήταν παραμελημένος με πολλά προβλήματα. Για τον λόγο αυτό, αναλάβαμε πρωτοβουλία προκειμένου το Θεμιστόκλειο να μετατραπεί σε έναν σύγχρονο αθλητικό πολυχώρο», επεσήμανε ο κ. Μώραλης, σημειώνοντας:\n«Ο Πειραιάς είναι μια πόλη που παρά τις σημαντικές διακρίσεις σε αθλητικό επίπεδο έχει μεγάλη έλλειψη σε αθλητικές υποδομές. Δημιουργούμε λοιπόν τις προϋποθέσεις, προκειμένου τα σωματεία, οι δημότες και τα παιδιά της πόλης μας να αθλούνται σε σύγχρονες και ασφαλείς αθλητικές εγκαταστάσεις», σημείωσε ο κ. Μώραλης, προσθέτοντας παράλληλα πως η ανακατασκευή του Θεμιστόκλειου, έρχεται να ενισχύσει μια σειρά ανακατασκευών σε αθλητικούς χώρους του Πειραιά.\nΧαρακτηριστικά ανέφερε την πλήρη ανακατασκευή του γηπέδου «Π. Σαλπέας», των κλειστών γυμναστηρίων στα Καμίνια, τις ανακατασκευές στις αθλητικές εγκαταστάσεις του Δήμου στα Βοτσαλάκια, την ανακατασκευή του γηπέδου ποδοσφαίρου στο ΣΕΦ.\nΕπίσης, αναφέρθηκε και στο νέο γήπεδο 11x 11 που θα δημιουργηθεί σε συνεργασία με τον κ. Βαγγέλης Μαρινάκης / Evangelos Marinakis στη συμβολή των οδών Θηβών και Φαλήρου. «Χαίρομαι ιδιαίτερα για την έναρξη των εργασιών στο Θεμιστόκλειο Στάδιο και θα ήθελα να ευχαριστήσω την Περιφερειάρχη Αττικής κα Ρένα Δούρου και τον Αντιπεριφερειάρχη Πειραιά κ. Γιώργος Γαβρίλης, που αποδέχτηκαν την πρότασή μας για την ανακατασκευή του Θεμιστόκλειου και πλέον η πόλη μας θα διαθέτει στην Ε΄ Δημοτική Κοινότητα έναν σύγχρονο και φιλόξενο χώρο αθλητισμού», τόνισε ο κ. Μώραλης.


6 Tips πως να επιλέξεις κουρτίνες για το σπίτι! | exypnes-idees.gr\nΑρχική Διακόσμηση 6 Tips πως να επιλέξεις κουρτίνες για το σπίτι!\nΚάθε σπίτι είναι μοναδικό, με τη δική του προσωπικότητα και στυλ. Θα σου δείξω μερικές συμβουλές για να διαλέξεις τις κατάλληλες κουρτίνες για το σπίτι σου και να πλαισιώσεις έτσι τους χώρους με εξαιρετικό αποτέλεσμα.\nΑπλά βήματα που θα σε βοηθήσουν να πετύχεις μια διακόσμηση σπιτιού με συνοχή που θα εντυπωσιάζει. Ανακάλυψε τα όλα παρακάτω.\nΠως να διαλέξεις τις κατάλληλες κουρτίνες για το σπίτι σου!\nΠαίξε χρωματικά με αποχρώσεις που δένουν\nΌταν επιλέγεις μια κουρτίνα σε χρωματισμό που ήδη υπάρχει στο χώρο, πετυχαίνεις ένα μοντέρνο και κομψό αποτέλεσμα. Επίλεξε ένα ελαφρώς πιο φωτεινό χρώμα για να χαρίσεις περισσότερο φως στο δωμάτιο.\nΜπορείς να δεις ακόμα Πως να συνδυάσεις σωστά τις κουρτίνες σου ανάλογα τον χώρο!\nΔιάλεξε το στυλ που ταιριάζει στο χώρο\nΕπίλεξε μια κουρτίνα ανάλογα το στυλ που έχεις στο δωμάτιο. Για πιο κλασικό στυλ, επίλεξε μια κουρτίνα πιο βαριά,ενώ για πιο μοντέρνα διακόσμηση επίλεξε μια πιο ελαφριά κουρτίνα που πέφτει ελαφρώς στο πάτωμα.\nΜπορείς να δεις επίσης Πως να διαλέξεις κουρτίνες ανάλογα τα έπιπλα σου!\nΔώσε φως στα δωμάτια\nΓια εσένα που θέλεις να έχεις ένα φωτεινό σπίτι, επίλεξε λευκές ή ζαχαρί κουρτίνες που αφήνουν το φως να περάσει στο χώρο. Το αποτέλεσμα θα είναι εξαιρετικά φωτεινό και διαχρονικό.\nΜπορείς να δεις εδώ 9 Τρόποι να μεταμορφώσεις τις κουρτίνες σου!\nΑν θέλεις ένα αποτέλεσμα πιο κλασικό και διαχρονικό επίλεξε κουρτίνες που δεν ακουμπάνε στο πάτωμα, ενώ για πιο μοντέρνο αποτέλεσμα οι κουρτίνες που πέφτουν ελαφρώς και ακουμπάνε το πάτωμα είναι μοναδικές. Ακόμα, λάβε υπόψιν σου ότι όσο πιο μακριά είναι η κουρτίνα τόσο πιο ψηλός μοιάζει ο χώρος.\nΜπορείς να δεις ακόμα Tι χρώμα κουρτίνες να βάλεις!\nΜονή ή διπλή κουρτίνα\nΗ διπλή κουρτίνα μεταμορφώνει τον χώρο και τον κάνει να μοιάζει πολυτελής και εντυπωσιακός. Επίλεξε χρώματα που δένουν μεταξύ τους, συνήθως επιλέγουμε την ανοιχτή απόχρωση στην κουρτίνα και την πιο σκούρη στην τραπαρία ή την κουρτίνα που θα έχουμε στις γωνίες. Δες εδώ 4 Tips για τέλειο πλύσιμο κουρτίνας!\nΑντίθεση στο χώρο\nΓια πιο μοναδικό αποτέλεσμα, επίλεξε χρώματα που κάνουν αντίθεση και ολοκληρώνουν την εικόνα με εντυπωσιακό αποτέλεσμα. Το πετρόλ ταιριάζει άψογα με το κίτρινο, το πορτοκαλί και το κόκκινο δένει μοναδικά με το γκρι. Για να ολοκληρώσεις την εικόνα, επίλεξε διακοσμητικά που περιέχουν το χρώμα της κουρτίνας.\nΜπορείς να δεις εδώ 5 Όμορφες κουρτίνες που ταιριάζουν τέλεια στο σαλόνι!\nΑυτές οι απλές συμβουλές για να επιλέξεις τις κουρτίνες για το σπίτι, θα σε βοηθήσουν να έχεις ένα εντυπωσιακό αποτέλεσμα που θα κλέβει την παράσταση με το στυλ του.\nΠροηγούμενο άρθρο5 Πετυχημένοι χρωματικοί συνδυασμοί για το σαλόνι\nΕπόμενο άρθρο16 Υπέροχες ιδέες για μοντέρνα διακόσμηση μπάνιου!


Πολιτική :: 10557 :: left.gr\nΤρεις υποψήφιοι διεκδικούν την Εμπορική Τράπεζα\nΤις προσφορές τους για την εξαγορά της Εμπορικής Τράπεζας υπέβαλαν χθες και ανακοίνωσαν επίσημα η Εθνική Τράπεζα και η Eurobank, ενώ πρόταση για την εξαγορά έχει υποβάλει και η Alpha Bank.\nH "αγέλη των λύκων" απειλεί ευθέως την υπόσταση των εκπαιδευτικών - Σε απόγνωση χιλιάδες καθηγητές, δάσκαλοι και νηπιαγωγοί\nΣτη συνεδρίαση της 8ης Οκτωβρίου κρίνεται η επόμενη δόση για την Ελλάδα. Ο πρόεδρος του Eurogroup, Ζαν Κλοντ Γιούνκερ, αναμένεται στην Αθήνα στις 22 Αυγούστου.\nΟι γιατροί του ΕΟΠΥΥ έστειλαν εξώδικο στο υπ. υγείας για την παρακράτηση δεδουλευμένων\nΕξώδικο για την παρακράτηση δεδουλευμένων ποσών για τα έτη 2010-2012 απέστειλαν στον υπουργό Υγείας και στο ελληνικό Δημόσιο οι γιατροί του ΕΟΠΥΥ.\n09.08.2012 - 10:46\n08.08.2012 - 18:42\nΑποκρατικοποιήσεις: Από το σλοβακικό σκάνδαλο ''Gorilla'' στο δρόμο για το ελληνικό ''King Kong''